Nedžad Branković dužan gradu Sarajevu milion maraka – SARAJEVO.co.ba\nObjavljeno 23. 01. 2009 06. 12. 2014 od sarajevo.co.ba\nPo oznakom “vrlo hitno”, federalni premijer Nedžad Branković uputio je pismo Marinu Ivaniševiću, predsjedavajućem Gradskog vijeća Sarajeva sa zahtjevom da odmah sazove sjednicu Gradskog vijeća na kojoj će se donijeti odluka o privremenom finansiranju Grada.\nOn se poziva na Ustav FBiH i kaže da je propisano da je premijer FBiH odgovoran da provodi politiku i izvršava zakone federalne vlasti.\n“Gradonačelnica me informisala da je u više navrata od vas tražila sazivanje sjednice Gradskog vijeća na kojoj bi se donijela odluka o privremenom finansiranju. Nadam se da shvatate ozbiljnost situacije u kojoj se nalazi Grad Sarajevo i da nedonošenje budžeta ili odluke o privremenom finansiranju u postojećim okolnostima može izazvati nesagledive posljedice kako za građane tako i za institucije, odnosno brijne kulturne i druge manifestacije čiji je organizator ili pokrovitelj Grad Sarajevo”, stoji u Brankovićevom pismu.\nMarin Ivanišević, predsjedavajući Gradskog vijeća Sarajeva, odmah je pismeno odgovorio federalnom premijeru i podvukao da izuzetno cijeni Brankovićev interes za funkcioniranje Grada Sarajeva.\n“U tom kontekstu, očekujem da ćete iznaći mogućnost da do kraja mjeseca realizirate sredstva koja su u budžetu Grada Sarajeva za 2008. planirana kao grant Federacije BiH u iznosu od milion maraka”, stoji u Ivaniševićevom pismu premijeru.\nU pismu također stoji napomena da taj dug može proizvesti probleme kod realizacije projekata koje finansira Grad Sarajevo.\n“Još krajem 2007., u skladu sa propisanim nadležnostima tog ministarstva, Ministarstvu pravde FBiH uputili smo zahtjev za obavljanje upravnog nadzora nad provođenjem zakona o principima lokalne samouprave u FBiH, u Kantonu Sarajevo. Podsjećam da je 9. septembra 2007. godine istekao rok za primjenu tog Zakona, a organi Kantona Sarajevo ni tada, a niti danas nisu pokrenuli aktivnosti na njegovoj primjeni”, naveo je Ivanišević u svom pismu i podvukao: “I pored velikih problema koje imate u organizovanju i vođenju Vlade FBiH, molim da pomognete u rješavanju statusa Grada Sarajeva, a posebno u ostvarivanju adekvatnih prihoda. Kao odgovoran čovjek, pomoći ću da novi gradonačelnik predloži štedljiviji, socijalno osjetljiviji i razvojni budžet kojim će podržati kulturne i druge manifestacije pod pokroviteljstvom Grada Sarajeva, a koje doprinose ugledu Sarajeva kao glavnog grada BiH”.\nIvanišević je obavijestio premijera Brankovića da će se konstituirajuća sjednica Gradskog vijeća, na kojoj će biti izabran predsjedavajući i novi gradonačelnik, održati u četvrtak, 29. januara uz naglasak da očekuje i njegovo prisustvo.\nOd petka u 13:30 sati, kada je Centralna izborna komisija utvrdila i dodijelila mandate novim vijećnicima Gradskog vijeća, Semiha Borovac više nije gradonačelnik Sarajeva i od tog trenutka prestale su sve njene i ovlasti dosadašnjeg Gradskog vijeća.\nObjavljeno u Sarajevske novostiOznačeno dug,Marin Ivanišević,Nedžad Branković,novac,Sarajevo\nNazad Kontrola izduvnih gasova u Sarajevu na čekanju\nNaprijed Par-nepar samo u slučaju uzbune


» Izložba selfija “Delimo kulturno nasleđe” u EU info kutku u Nišu\nIzložba selfija “Delimo kulturno nasleđe” u EU info kutku u Nišu\nIzložba selfi fotografija o kulturnom nasleđu biće otvorena 24. oktobra u 12 sati u EU info kutku u Nišu. Postavka je deo obeležavanja Evropske godine kulturnog nasleđa, a selfiji su nastali kao rezultat nagradnog foto-konkursa “Delimo kulturno nasleđe”.\nNa izložbi će biti predstavljeno 20 najoriginalnijih selfija nastalih na putovanjima takmičara po Evropi. Budući da je fotografisanje pametnim telefonima i pravljenje selfija u digitalnom vremenu neizbežno, svrha takmičenja je upotreba selfi-manije u promovisanju mesta srpske i evropske kulturne baštine kroz fotografiju.\nDobitnik prve nagrade na ovom takmičenju je Nišlija Nikola Dopuđ koji će na otvaranju izložbe preneti svoja iskustva sa takmičenja.\nIzložba selfija „Delimo naše nasleđe“ biće postavljena do 9. novembra u EU info kutku Niš.


Uhapšen bolivijski ministar zdravlja, zabrane i nestašica hrane sukobile Čileance sa policijom\nOn je uhapšen u nedelju i njemu je određen tromesečni pritvor, prenosi AP.\nPredsednica Bolivije Žanin Anjes smenila je Navahasa u četvrtak posle izveštaja da je katalonskoj kompaniji platio 4,7 miliona dolara za 170 respiratora radi lečenja pacijenata obolelih od koronavirusa, a za koje je utvrđeno >> Pročitaj celu vest na sajtu Radio Televizija Vojvodine << da su tri puta skuplji od stvarne cene.\nNavahas je na mestu ministra proveo 45 dana, a njegov advokat tvrdi da je on nevin. Osim njega, uhapšen je i direktor Ministarstva Fernando Valencuela kome je određen šestomesečni pritvor.\nInter-američka razvojna banka, koja je finansirala nabavku respiratora saopštila je da je pokrenula sopstvenu istragu o slučaju.\nZdravstveni sistem Čilea pred kolapsom\n"Pandemija korona virusa dovela je zdravstveni sistem Čilea na ivicu pucanja", izjavio je predsednik te zemlje Sebastijan Pinjera.\n"Veoma smo svesni činjenice da je zdravstveni sistem pod velikim pritiskom. Vrlo smo blizu granice jer se povećavaju potrebe i zahtevi za medicinskim tretmanom, krevetima na intenzivnoj nezi i respiratorima", rekao je Pinjera, prenosi BBC.\nU Čileu je do sada potvrđeno skoro 70.000 slučajeva korona virusa, a preminulo je više od 7.000 ljudi.\nGlavni grad Santijago koji je pod strogim merama izolacije epicentar je epidemije u toj zemlji.\nProteklih dana u tom gradu je bilo nemira zbog restrikcija i nestašice hrane, tokom kojih su se demonstratni sukobili sa policijom.\nKako je najavio predsednik, skoro 1,8 miliona ljudi primiće novčanu pomoć koja je počela da se isplaćuje u subotu, dok će još tri miliona ljudi isplatu dobiti 10. juna.


Datum January 2, 2020\nNjujork/Frankfurt – Kako su najveće svetske kompanije, izlistane na najjačim svetskim berzama u SAD-u i Evropi, „premostile” prošlu godinu? Ukoliko već ulažete ili tek planirate da investirate u neke od finansijskih derivata, indeks ili zajedničke fondove, ovaj podatak vam je sigurno jedan od krucijalnog značaja za donošenje odluke o tome gde investirati u 2020. Kako su berzanski indeksi izgledali pre tačno godinu dana, a gde su oni sada? Da li …\nDragijev optimizam pogurao evro na najviši nivo od juna ove godine\nKategorije Centralne banke, EUR/USD, Evropska centralna banka, Forex\nDatum September 24, 2018\nBrisel – Evro je snažno porastao u ponedeljak nakon govora predsednika Evropske centralne banke (ECB) Marija Dragija, koji je još jednom izneo pozitivna predviđanja o rastu inflacije u evrozoni do 2020. godine. Valutni par EUR/USD se trenutno trguje na nivou od 1.7671, ali prethodno je evropska valuta dostigla nivo od 1.1814. To je bio najviši nivo valutnog para posle 14. juna ove godine. Govoreći o fiskalnoj stabilnosti evrozone na slušanju …


Srpska lista najoštrije osuđuje nezakonitu gradnju unutar zaštićene zone oko Manastira Visoki Dečani i najavljuje da će u ponedjeljak, 28. maja, pokrenuti interpelaciju povodom ovakvog djelovanja, a nadležnim ministarstvima podnijeti poslanička pitanja.\nU saopštenju Srpske liste navode da je gradnja puta u neposrednoj blizini Manastira Visoki Dečani, pored zaštite koju ima kao svjetska baština na UNESKO listi, protivna i kosovskim zakonima.\nSrpska lista podsjeća da se krši zakon o zaštićenim specijalnim zonama i ugrožava jedan od najznačajnijih spomenika kulture i vjerskog identiteta srpskog naroda, ali i svjetska baština, koji se nalazi na listi Uneska.\nIz Srpske liste su saopštili da je vlada Kosova još jednom pokazala da joj "zakon leži u topuzu, a tragovi smrde nečoveštvom" i da sprovodi otvoreno institucionalno nasilje nad imovinom Srpske pravoslavne crkve.\n"Očekujemo da međunarodne misije na Kosovu i Metohiji, predstavnici zemalja Kvinte, pre svih SAD, Velike Britanije i Nemačke, obaveste svoje Vlade i misije pri Unesku kako kosovske institucije vrše institucionalno nasilje nad Srpskom pravoslavnom crkvom i srpskim narodom, pri tom kršeći čak i sopstvene zakone\n", navedeno je u saopštenju.\nIz Srpske liste podsjećaju javnost da je Manastir Visoki Dečani četiri puta bio na meti ekstremista, da je pod zaštitom vojnika KFOR-a punih 19 godina, i da čak ni presude Vrhovnog suda Kosova o povratku imovine manastiru nije poštovala opština Dečani.\nEpiskop raško-prizrenski Teodosije obavijestio je predstavnike Evropske unije, OEBS-a i KFOR-a da je kosovska vlada započela nezakonite radove na magistralnom putu Dečani-Plav u zaštićenoj zoni oko manastira Visoki Dečani.\nNa samo 400 metara od manastira postavljena je tabla sa nazivom projekta iza koga stoji takozvano ministarstvo infrastrukture Kosova, a po putu se mogu vidjeti teške mašine i bageri koji ubrzano usijecaju put u brdo, mijenjajući sliku pejzaža koji je vijekovima bio sačuvan.


Šutanovac: Znam kako da pomognem DS – Nadlanu.com\nObjavljeno 25. maja 2013. / 11:19:40\nOn je rekao da DS u drugoj polovini godine može da se suoči s još većom krizom, zbog čega će joj biti “potrebni ljudi s iskustvom i znanjem vođenja najveće opozicione stranke”.\n“Sada se vraćam stranci u punom kapacitetu, kako bih dao doprinos povratku na stare staze uspeha. Stranka je u teškoj situaciji i neophodno je motivisati ljude s iskustvom i rezultatima da se aktivnost uključe u rad. Dovoljno smo dugo sa strane posmatrali harangu protiv naših članova, popuštajući pred onima koji bi da unište DS. To mi je bio i jedan od glavnih motiva da se aktivnije angažujem”, rekao je Šutanovac za “Danas”.\nOn je rekao da nudi novu organizaciju Gradskog odbora koja podrazumeva “vraćanje politike u GO, koji mora da bude kičma DS,obnovu rada resornih odbora, što čini najbolju osnovu za jačanje stranke”.\n“Vodiću potpuno novu organizaciju. DS mora da izađe s novom politikom, za novo vreme, sa novim ljudima koji su se dokazali i koji imaju iskustvo i znanje”, kazao je on, ocenivši da se DS “očigledno nije privikla na opozicioni rad”.\nŠutanovac je rekao da ni od počasnog predsednika stranke Borisa Tadića, niti od njenog lidera Dragana Đilasa s kojim je, kako kaže, u dobrim odnosima, nije tražio podršku za kandidaturu za šefa Gradskog odbora.\nNa pitanje da li je tačno da je njegova kandidatura “pokušaj vraćanja u igru stare struje DS-a bliske Tadiću”, Šutanovac je odgovorio “panta rei, nema povratka na staro”.\nOn je istakao da je važno da na čelo svih stranačkih struktura dođu ljudi koji mogu da podnesu teret i suprotstave se daljem urušavanju kredibiliteta DS-a, a na pitanje da li Đilas može da podnese taj teret, odgovorio je:\n“Često ponavljam da 'cara čini svita'. Ukoliko svita nije carska, onda je i car u problemu. Upravo želim da pomognem rukovodstvu stranke da se suoči s problemima i iznese rešenja. Vidim da DS može da se suoči sa još većim problemima tokom druge polovine ove godine i do tada moramo da zbijemo redove”, kazao je Šutanovac.\nGovoreći o svom protivkandidatu, Šutanovac je rekao da izuzetno poštuje Balšu Božovića i da je on potencijal za budućnost napominjući da na poziciju predsednika GO “mora da dođe neko ko ima utemeljenje ne samo u stranci, nego i među građanima, ko ima iskustvo u vođenju velikih sistema”.\nKomentarišući pisanje medija da je protiv njega podignuta optužnica, jer nije prijavio vlasništvo nad šest kvadrata stana na Vračaru, Šutanovac je rekao da još nije dobio optužni predlog, da će njegov advokat reagovati kad ga dobije i da je siguran da nije uradio ništa loše.


(Naš jezik) Osuda napada na našu saradnicu, pravnicu i aktivistkinju Anu Kotur-Erkić | Banjaluka Centre for Human Rights\nObjavljeno Saturday May 30th, 2020 Friday May 14th, 2021 BCE\nBanjalučki centar za ljudska prava oštro osuđuje napad na integritet, ličnost i rad Ane Kotur-Erkić, naše saradnice, pravnice, aktivistkinje za ljudska prava i za prava marginalizovanih i manjinskih grupa od strane narodnog poslanika u Narodnoj skupštini Republike Srpske Nebojše Vukanovića.\nAna se više godina usko bavi pravima osoba s invaliditetom i u skladu sa svojim profesionalnim i ljudskim opredjeljenjem na društvenim mrežama reagovala je na izjave poslanika, u kojima vrijeđa osobe s invaliditetom, koristeći termin „posebne potrebe” u Narodnoj skupštini Republike Srpske i konfrontirajući „osobe s posebnim potrebama” normalnim ljudima u gostovanju na TV N1 u emisiji „Novi dan” 23. maja ove godine.\nTakođe, poslanik Vukanović je sav njen angažman u tekstu na svom blogu stavio u sjenu insinuacija da je politički mentorisana, politička angažovana i „sluškinja vlasti” u Republici Srpskoj.\nOvim se podstiče govor mržnje prema jednoj višestruko marginalizovanoj ženi, po osnovu pola, invaliditeta, stavova, opredjeljenja i uvjerenja.\nPride, Ana je regovala više puta i aktivno se borila protiv odluka zvaničnih vlasti kada su bila u pitanju kršenja prava osoba sa invaliditetom, odnosno kršenja ljudskih prava. Pored toga, Ana redovno učestvuje u našim aktivnostima, koje su vezane za njeno djelovanje i koje su često usmjerene baš protiv loših postupaka i akata vlasti.\nMeđutim, kritika usmjerena prema vlastima, ne znači ujedno da će biti odstupanja od kritika prema opoziciji. Ko god ne poštuje standarde ljudskih prava, prema njemu treba da bude makar minimalne reakcije. Postupanje koje nije u skladu s odredbama Konvencije o pravima osoba s invaliditetom i koje narušava dostojanstvo i borbu za ravnopravnost, mora biti kritikovano i na to svi građani i građanke imaju pravo.\nShvatamo da je gospodin Vukanović bio pod verbalnim napadima i uvredama predstavnika vlasti i oštro osuđujemo i takve napade, koji nažalost pokazuju nizan nivo kulture u najvišem predstavničkom tijelu u Srpskoj. Međutim, na takve napade i uvrede se ne smije odgovarati sa uvredama upućenim drugim grupama, a pogotovo ne prema ljudima koji su višetruko marginalizovani u našem društvu.\nDužnost svih narodnih predstavnika je da se bore za osobe sa invaliditetom, a ne da ih vrijeđaju. Pogrdno nazivanje jeste vrijeđanje i ukazivanje na to nije atak na političko mišljenje, nego je to osuda veoma loše primjene termina i vrijeđanja. Opozicija, a pogotovo članovi opozicije koji su plaćeni javnim novcem, odnosno novcem poreskih obveznika Republike Srpske, trebalo bi da se u društvu u kome se na sve strane uskraćuju ljudska prava, bore upravo za njih, a ne da i sami krše ili podstiču kršenje prava.\nNadamo se iskrenom izvinjenju gospodina Nebojše Vukanovića prema Ani i drugim aktivistima za prava osoba sa invaliditetom, bez dodatnog targetiranja i vrijeđanja bilo koje marginalizovane grupe u javnosti i izražavamo solidarnost sa našom koleginicom i zaštitnicom ljudskih prava!\nAna Kotur-ErkićNebojša VukanovićSaopštenje za javnost\n⟵(Naš jezik) Sramotni događaji u Narodnoj skupštini\n(Naš jezik) Nova publikacija – Ljudska prava u vremenu COVID-19⟶


Finansijskim planom do uspeha – meetup u Startit Centru Subotica - startit\nFinansijskim planom do uspeha – meetup u Startit Centru Subotica\nDogađaj će se održati u četvrtak, 25. januara, u Startit Centru Subotica.\nŽeljko Crnjaković - 17. Januar, 2018.\nNije važno samo koliko zarađuješ, već i koliko ti novca ostaje na kraju meseca, kakav odnos imaš prema finansijama, kako trošiš sredstva kojima raspolažeš i kako se na kraju meseca osećaš posle raznih finansijskih odluka.\nMeetup je namenjen svima onima koji imaju određena mesečna primanja (platu, honorar, stipendiju, penziju, socijalnu pomoć, prihod od kirije i sl.), i žele da nauče kako da bolje upravljaju ličnim finansijama – kućnim budžetom.\nNa MONEY MEETUP-u ćeš naučiti:\nKako da ostvariš svoje ciljeve boljim upravljanjem finansijama,\nKako da kreiraš finansijski plan i budžet,\nKako da povećaš primanja, a smanjiš troškove,\nKako da upravljaš ušteđenim novcem,\nGde da (ne) investiraš? i\nmoći da postaviš pitanja u opuštenoj atmosferi,\ndobiti odgovore na ne-bankarski način,\ndobiti korisne i primenjive savete vezane za finansije.\nKarolina Herbut je finansijska savetnica, poslovna konsultantkinja, predsednica Centra za finansijsku edukaciju i osnaživanje i Udruženja menjača Srbije. Više o predavaču možete saznati na ovom linku.\nDogađaj je zakazan za 25. januar u 18 časova, u Startit Centru Subotica, Korzo 1 na drugom spratu. Prisustvo je besplatno, uz prijavu na sledećem linku.


Vlada odobrila 300 hiljada za Sea dance\nVlada je na jučerašnjoj sjednici aminovala da se za organiza iju ovogodišnjeg festivala Sea dance iz državne kase uplati 300 hiljada eura.\nU obrazloženju odluke Vlada navodi:\nFestival „Sea Dance“ organizuje se u Budvi od 2014. godine od strane organizatora MYEXIT ADVENTURE d.o.o. Za prvih pet godina održavanja festivala ukupan broj posjetilaca po informacijama\norganizatora je bio oko 380.000.\nOvaj festival, je jedan od međunarodno najpopularnijih brendova Crne Gore i jedan od omiljenih evropskih\nfestivala na Mediteranu. O pozicioniranju „Sea Dance“ festivala, u očima domaće i svjetske javnosti, svjedoče i uzastopne nominacije na prestižnim Evropskim festivalskim nagradama na kojima je trijumfovao, već svojim prvim izdanjem, 2014. godine i od tada je uvijek među prvih deset. „Sea Dance“ se i prošle godine našao u najužem izboru za „festivalske Oskare“, u konkurenciji u kategoriji “Best Medium-Sized Festival”.\nZa pet godina postojanja „Sea Dance“ festival doveo je neke od najvećih svjetskih i regionalnih muzičkih zvijezda i doprinio opštem unapređenju ekonomskih efekata turizma. „Sea Dance“ festival po procijenama organizatora je za Crnu Goru već u prvoj godini generisao ukupan turistički prihod od preko 7 miliona eura i podigao posjetu na Budvanskoj rivijeri 11% u odnosu na isti period 2013. godine, a u godinama koje su\nslijedile nastavio je i dalje značajno da doprinosi kako direktnim prilivom novca od turizma tako i međunarodnom promocijom.\nDrugo izdanje „Sea Dance“ festivala koje je održano 2015. godine po informaciji organizatora privuklo je 110.000 posjetilaca. Crnogorsko Turističko Udruženje procijenilo je doprinos festivala turističkoj privredi Budve na 20 miliona eura. Nastavljajući ovaj uspješan niz u 2017. godini „Sea Dance“ festival je donio novih 9,9 miliona eura Crnoj Gori. Ovaj visok nivo kvaliteta organizacije i muzičkog programa ne bi bio moguć bez snažne logističko-finansijske podrške države Crne Gore, a efekti na lokalnu turističku privredu su daleko veći u odnosu na ulaganje u festival.\nPored direktnog priliva novca od turizma, „Sea Dance“ omogućava i međunarodnu promociju destinacije na kojoj se održava, a pored klasičnih medija, promotivni efekat koji se dobija preko društvenih mreža od strane publike i učesnika je neprocjenljiv i time se stiže direktno do željenih tržišta i turista.\nKada je brending destinacije u pitanju, doprinos manifestacija u promociji kroz klasične medije i društvene mreže je značajan. Dobar je primjer kada je jedna od najtraženijih svetskih zvezda Skrillex, nakon nastupa na „Sea Dance“ festivalu u Budvi, postavio na svoje društvene mreže, koje broje preko 20 miliona ljudi, fotografije kako uživa u Crnoj Gori. To je na njegove fanove imalo veći uticaj nego bilo koja TV reklama ili oglas koji bi pokušao da ih privuče u Crnu Goru. „Sea Dance“ istovremeno ima i veoma važan sociološki značaj, jer mlade vraća iz virtuelnog u stvaran svet.\nU 2019. godinu organizatori festivala ušli su sa još većim ambicijama, sa željom da održe već visoki nivo organizacije, kao i da zajedničkim snagama i zalaganjem postave nove, još bolje standarde realizacije festivala. Ovaj cilj će se postići najjačim programom do sada, što će rezultirati i u podizanju broja inostranih posjetilaca na još veći nivo, najavljujući tako najbolji festival do sada.\nO opravdanosti podršci festivala govori i činjenica da je u proteklih 20. godina „EXIT“ tim razvio jednu od najvećih i najjačih promotivnih mreža u regionu i Evropi, a porodica „EXIT“ festivala u poslednjih pet godina se proširila organizacijom ostalih sedam festivala u šest zemalja sa potencijalom daljeg širenja.\nTakođe „EXIT“ je jedina organizacija u regionu sa globalnom marketing kampanjom, na preko 30 tržišta i u protekle dvije decenije realizovali su preko 500 zasebnih kampanja i događaja


NOVA PRIVREDNA MANIFESTACIJA U ZRENJANINU - „Zr-BizNet“ - Visit Zrenjanin - Visit Zrenjanin l 2019\nPočetna strana - NOVA PRIVREDNA MANIFESTACIJA U ZRENJANINU - „Zr-BizNet“\nNOVA PRIVREDNA MANIFESTACIJA U ZRENJANINU - „Zr-BizNet“\nU hali Medison, u petak 29. Septembra, gde se okupilo 65 izlagača, otvorena je privredna manifestacija „ZR-BIZNET“.\nManifestaciju pod sloganom „poveži se“, u organizaciji grada Zrenjanina i Unije poslodavaca Srbije - poslodavci Zrenjanin, svečano je otvorio ministar privrede u Vladi Republike Srbije Goran Knežević. Ministar je istakao da ovakva manifestacija podržava duh preduzetništva i samo preduzetništvo i da to jeste jedan od osnovnih prioriteta Ministarstva privrede. Po njegovim rečima, svi relevantni makro i ekonomski pokazatelji govore da je, u privrednom pogledu, Srbija na pravom putu.\nPrisutnima se obratio i gradonačelnik Zrenjanina Čedomir Janjić, koji nas je podsetio da je rekonstrukcija hale “Medison” urađena upravo s namerom da se u njoj organizuju manifestacije poput ove, kao i na napore lokalne samouprave da predstavi Zrenjanin kao dobro mesto za nove investicije, o čemu svedoče brojna priznanja koja je grad dobio od relevantnih institucija, van naše zemlje.\nNa štandu Turističke organizacije grada Zrenjanina posetioci su mogli da se upoznaju sa kompletnom turističkom ponudom Zrenjanina, a u „parku zanatlija“, bili su izloženi raznovrsni proizvodi koji potiču sa naših prostora.\nPored mnogih proizvođača suvenira, ne smemo, a da ne napomenemo vredne ruke naših žena.\nTako smo imali priliku da vidimo radove UŽ „Gradnulički biseri“, UŽ „Dositej“, UŽ „Zeleno polje“, AŽ „Bagljaš“, AŽ „Centar 023“ i „Banatski klas“,ali i Vesnu Cvetkov i njene predivne slike, kao i Miladina Milosavljevića i njegov ukusan med.\nGeneralni pokrovitelj manifestacije je Domaći trgovački lanac (DTL), koji u svom sastavu ima 13 trgovačkih kompanija, partneri su OTP banka i UNIQUA osiguranje, a prijajatelj manifestacije je Societe Generale banka.\n0 #1 Milica Milidragović 29-09-2017 19:06\nDobro ste uradili ovo sa onom starom halom, ima vise mesta i prikladnije je za bilo sta da se odrzi u njoj pa i ovakav sajam kakv god da je.


Napredak u saradnji, ostaje hapšenje Mladića - Klix.ba\nSerge Brammertz u Srbiji\nNapredak u saradnji, ostaje hapšenje Mladića\n27.11.2008. u 16:41\nGlavni tužilac Haškog tribunala (ICTY) Serge Brammertz ocijenio je da je Srbija ostvarila značajan napredak u saradnji s ICTY-em, ali i kazao da hapšenje Ratka Mladića i Gorana Hadžića ostaje "najkritičnija oblast".\n"Tokom perioda obuhvaćenog izvještajem Srbija je ostvarila značajan napredak u saradnji s Uredom tužioca", naveo je Brammertz u izvještaju o saradnji Srbije s Tribunalom u koji je imala uvid agencija Beta.\nU izvještaju koji bi trebalo da predstavi u Vijeću sigurnosti UN-a 12. decembra Brammertz je ukazao da "najkritičnija oblast saradnje ostaje hapšenje bjegunaca".\nBrammertz ističe da su "Ratko Mladić i Goran Hadžić i dalje u bijegu".\n"Agencije zadužene za potragu za bjeguncima pojačale su napore i sada vode mnogo aktivnije i šire operacije potrage za bjeguncima i njihovim mrežama podrške", naveo je Brammertz.\nHaški tužilac je također ukazao da su poboljšani "planiranje i koordinacija između različitih sigurnosnih službi koja je u prošlosti bila problematična".\n"Međutim, rad sadašnjih vlasti je iskomplicirana potrebom da se prevaziđu propusti prethodnog rukovodstva civilnih sigurnosnih službi, posebno njihovog propusta da analiziraju i djeluju na osnovu dobijenih informacija", ističe Brammertz.\nTužilac je naveo da su mu srpske vlasti tokom posljednje posjete Beogradu 17. i 18. novembra predstavile operativne planove za lociranje i hapšenje bjegunaca.\n"Ako bi se ti planovi uspješno primijenili, pojačao analitički kapacitet i zadržala neophodna politička podrška, dodatni rezultati bi mogli da budu postignuti", ocijenio je Brammertz i dodao da će tužilaštvo nastaviti tijesnu saradnju s vlastima "u nadi da će narednih mjeseci biti postignuti pozitivniji rezultati".\nBrammertz je istakao značajan doprinos Vijeća za nacionalnu sigurnost i Akcionog tima u potrazi za bjeguncima. Hapšenje Stojana Župljanina i Radovana Karadžića je ocijenio kao "važnu prekretnicu u saradnji Srbije sa Uredom tužioca".\n"Hapšenja su izvršile vlasti Srbije i predstavljaju rezultat poboljšane saradnje političkih i pravosudnih vlasti i sigurnosnih službi", navodi se u izvještaju.\nOcjenjujući da je saradnja Srbije u pristupu arhivima i dokumentima "generalno poboljšana", Brammertz je istakao da je u tome ključnu ulogu imao Nacionalno vijeće za saradnju s ICTY-em.\nBrammertz je, međutim, naveo da je ograničen broj pitanja ostao da se riješi i u tom smislu istakao pitanje pristupa ključnim vojnim dokumentima vezanim za suđenje Momčilu Perišiću.\nTužilac je zato izrazio nadu da će ta dokumenta uskoro biti dostupna i ponovio da će pomoć Srbije u pružanju dokumenata i arhivskog materijala biti od ogromnog značaja za predstojeća suđenja visokim zvaničnicima.\nBrammertz je također istakao veliku zabrinutost uticajima na svjedoke, u nekim slučajevima prijetnjama i nepojavljivanjem svjedoka pred sudom na dobrovoljnoj bazi, pa je u tom smislu najavio tijesnu saradnju s vlastima Srbije u rješavanju tih pitanja.\n"Vlasti se ohrabruju da doprinesu stvaranju atmosfere koja bi olakšala pojavljivanje svjedoka na sadašnjim i budućim suđenjima", naveo je Brammertz i podsjetio da iskustvo pokazuje kako istražne sudije mogu da imaju efikasnu ulogu u osiguravanju svjedočenja i pojavljivanja haških svjedoka.


Tomić tvrdi, Zvezda ima nešto vrednije od svakog budžeta! - Naši u svetu\nObjavljeno 09/10/19 u 20:09\n“Igramo protiv jednog od najboljih evroligaških timova, koji je prethodnih godina osvajao ovo takmičenje i uvek je jedan od konkurenta za osvajanje. Posle dobre sezone u ABA ligi sada za protivnike imamo jake ekipe, ali naša velika prednost je 18 hiljada navijača koji ne mogu da se porede sa budžetima drugih ekipa. Od svog tima želim samo da 40 minuta bude koncentrisan, jer pad od dva minuta može biti skupocen“, rekao je Tomić novinarima u Beogradu.\n“Iako su doveli jednog od naboljih bekova, Nanda de Koloa, oni imaju isti stil igre već godinama. Svaka ekipa ima svoje prednosti i mane. Nijedan tim nije nepobediv. Ne bih otkrivao javno kako ćemo i šta ćemo igrati, ali i pored navijača mi imamo određene prednosti“, rekao je Tomić.\nProdaja ulaznica za utakmicu “ide odlično”, a Tomić je pozvao navijače da dođu u što većem broju.\n“Jednom sam kao gost bio u Areni pred 20 hiljada navijača i to je osećaj koji nikada neću zaboraviti”, kazao je trener Zvezde.\nUtakmica Crvena zvezda – Fenerbahče igraće se sutra od 19 sati u Beogradskoj areni


Počinje 60. beogradski Sajam knjiga ⋆ P-portal\nZnačajna prestonička kulturna manifestacija sa dugom tradicijom ove godine će od 25. oktobra do 1. novembra podsetiti na svoj šezdeseti jubilej, predstaviti mnoge domaće i inostrane izdavače, ponuditi uzbudljiv prateći program. Počasni gost ovogodišnjeg Sajma knjiga biće Rusija, a Sajam u nedelju u 18 časova svečano otvara filmski reditelj Emir Kusturica.\nBilbordi sa sloganom ovogodišnjeg Sajma Šta bi bilo da nije bilo?, rasuti po gradu u poslednjih mesec dana, podsećaju Beograđane na veliki jesenji kulturni događaj.\nMaja Radonić, PR Sajma knjiga, u razgovoru za Privrednik navodi da je ovaj slogan odabran jer postavlja pitanje kako bi izgledala kulturna scena Beograda, Srbije i regiona da nije bilo Sajma knjiga, svojevrsnog praznika knjige i književnosti, ali i umetnosti i kulture u najširem smislu te reči.\n– Odgovor na ovo pitanje prepuštamo posetiocima sajma, piscima, izdavačima, čitaocima, kulturnoj i naučnoj javnosti i svim ljubiteljima knjige i umetnosti – navodi Maja Radonić. Ona dodaje i da je povodom sajamskog jubileja objavljena monografija koja se bavi istorijom ove značajne manifestacije.\n– Knjiga na srpskom, engleskom i ruskom jeziku predstavlja istorijat Sajma knjiga i njegov razvojni put tokom decenija – od prvih sajmova, preko onih održavanih u vreme sankcija devedesetih godina, do svih sajmova u poslednjoj deceniji koje su otvarali značajni pisci i umetnici. Pored monografije, snimljen je i dokumentarni film o šezdeset godina trajanja Beogradskog sajma knjiga. Film sadrži autentične snimke sa svih dosadašnjih izdanja Sajma knjiga, podseća na istoriju Sajma i sve značajne pisce i autore koji su na njemu gostovali. Film predstavlja popularni beogradski Sajam kao autentično mesto na kome se ukrštaju tradicija, kultura i istorija – predstavlja Maja Radonić.\nOsnovni izlagački koncept beogradskog Sajma knjiga je i ove godine predstavljanje savremene svetske i domaće izdavačke produkcije. U tri najveće sajamske hale će svoju produkciju predstaviti više od 450 domaćih i inostranih izlagača. Pored izdavača tu su i knjižari i bibliotekari, a posetioci mogu da očekuju mnoga nova izdanja, promocije, značajne sajamske popuste…\nRusija – počasni gost\nPočasni gost ovogodišnjeeg Sajma knjiga je Ruska Federacija. Na štandu u hali 2a Rusija će podsetiti na svoju veliku književnu tradiciju i predstaviti savremene književne tokove. Maja Radonić navodi da će gosti Beograda biti poznati ruski pisci Pavel Basinski, Sergej Beljakov, Viktor Jerofejev, Sergej Lukjanjenko, Boris Jevsejev, Zahar Prilepin, Eduard Verkin…\nNajavljujući program Rusije na ovogodišnjem Sajmu knjiga Irina Gnjedkova, savetnik za pitanja kulture ambasade Ruske Federacije u Srbiji, naglasila je da je za Rusiju gostovanje na jubilarnoj beogradskoj manifestaciji posebno značajno jer je 2015. godina proglašena za godinu književnosti u Rusiji. Ona je navela da će na ruskom štandu biti 1.500 knjiga, kao i da će se održati dvadeset prezentacija knjiga i sedamnaest susreta sa piscima. Među zanimljivim izložbama pripremljenim za beogradski Sajam je izložba fotografija „Blaga ruske pismenosti” koja je posvećena istorijatu razvoja ruskog pisma i književne kulture, kao i izložba knjiga „Pravoslavna Rusija”.\nMaja Radonić navodi da će za poštovaoce pisane reči iz Srbije biti upriličeni susreti sa najboljim klasičnim izdanjima, novim izdanjima savremenih autora, monografijama i vodičima kroz Rusiju, udžbenicima.\n– Tokom Sajma knjiga biće uspostavljen i video most Beograd – Sankt Peterburg, a izdavači, pisci, bibliotekari i svi drugi zainteresovani za popularizaciju čitanja razmatraće niz važnih pitanja iz oblasti književnosti.\nNa 60. Međunarodnom beogradskom sajmu knjiga predstaviće se i inostrani izlagači iz Francuske, BiH, Irana, Crne Gore, Republike Srpske, Japana, Belorusije, Hrvatske, Velike Britanije, Španije, Nemačke, Italije, Kine, Brazila, Angole, Indije i, po prvi put, iz Rumunije i Azerbejdžana. Objedinjen nastup na beogradskom sajmu knjiga imaće i ove godine kulturni centri zemalja Evropske Unije – EUNIK (EUNIC / European Union National Institutes for Culture). Na štandu EUNIKa će svoje programe i produkciju predstaviti kulturni centri iz Nemačke, Italije, Francuske, Velike Britanije i Španije.\nNajavljujući ovogodišnji Sajam knjiga, urednik programa Dragan Hamović istakao je da će svi ovogodišnji programi biti u znaku obeleževanja 60 godina Sajma knjiga, ali i drugih značajnih godišnjica. Obeležiće se 80 godina od rođenja pisca Danila Kiša, 100 godina od rođenja Branka Ćopića, 120 godina od rođenja Milana Kašanina, 1.200 godina od rođenja slovenskog prosvetitelja Metodija Slovenskog, 140 godina od rođenja filozofa Branislava Petronijevića.\nIzdavači će organizovati promocije knjiga posvećene ovim godišnjicama, a organizatori Sajma najavljuju brojne tribine koje će se svakodnevno održavati u sali ”Ivo Andrić”. U razgovoru nazvanom Danilo Kiš u 21. veku – Šta ostaje, a šta nestaje učestvovaće Slobodan Vladušić, Dragan Bošković, Vladimir Kecmanović i Viktor Škorić, a u razgovoru nazvanom Branko Ćopić – jeretik golubijeg srca o velikom književniku će govoriti Svetozar Koljević, Miloš Jevtić, Jovana Delić, Jovana Ljuštanović i Nedeljko Perišić. Održaće se i razgovori posvećeni Metodiju Solunskom i Milanu Kašaninu.\nSto godina od rođenja Branka Ćopića biće posebno obeleženo i u Dečjem paviljonu, deliću manifestacije koji je namenjen najmlađima. Programi u paviljonu podsetiće na značajan segment Ćopićevog književnog opusa, dela namenjena deci.\nGosti Sajma knjiga\nOrganizatori Sajma najavili su i seriju sajamskih razgovora sa istaknutim srpskim autorima iz Srbije i okruženja. Neki od pisaca koji će uzeti ušešće u ovom programu su Drago Kekanović, Goran Petrović, Radivoj Radić, Milena Marković, Nikola Malović, Jasmina Ahmetagić…\nMeđu brojnim inostranim gostima, piscima, prevodiocima, izdavačima beogradskog Sajma knjiga biće i Stiven Votson iz Velike Britanije, Sven Peters iz Holandije, Jan Sonenegor Henrik i Jul Jensen iz Danske, Olga Slavnikova iz Rusije, Joana Prvulesku iz Rumunije, Aleksandar Sekulov iz Bugarske, Dragan Markovina iz Hrvatske, Sergej Lukjanjenko iz Kazahstana, Mihailo Popović iz Austrije, Miha Macini iz Slovenije, Vele Smilevski, Rade Siljan i Blaže Minevski iz Makedonije.\nNa Sajmu knjiga ove godine će se po prvi put održati Festival stvaralaštva mladih autora. Odbor Sajma knjiga pokrenuo je ovaj Festival sa idejom da pruži mogućnost mladim stvaraocima iz različitih umetničkih oblasti da predstave svoja dela nadahnuta književnošću.\nPored gužve, mnogih novih izdanja i izdavačkih popusta, Sajam knjiga će odlikovati uzbudljivi književni susreti, i zgusnuti prateći program. Neki od zanimljivih najavljenih segmenata ovog programa su i tribina o aktuelnoj jezičkoj politici i novom ciklusu akcije „Negujmo srpski jezik“. Održaće se i razgovori o problemu književnosti i subverzivnosti, o marginalizovanom izdavaštvu poezije, o istoriji i savremenosti srpskog stripa, godišnjicima važnim za svetsku književnost….\nZavršnicu svakog beogradskog Sajma obeležavaju i nagrade koje ocenjuju aktuelnu izdavačku produkciju i dodeljuju se u kategorijama Izdavač godine, Izdavački poduhvat godine, Dečija knjiga godine i Najlepša knjiga. Prvi put ove godine dodeliće se nagrada za najboljeg izdavača iz dijaspore koji objavljuje dela na srpskom jeziku.\nOvogodišnji laureat nagrade Dositej Obradović je izdavačka kuća Acantillado iz Barselone. Ova nagrada se dodeljuje svake godine jednom stranom izdavaču za poseban doprinos prevođenju književnog stvaralaštva i predstavljanju kulture Srbije. Acantilado je od svog osnivanja 1999.godine do danas objavio veliki broj klasika i savremenih pisaca. Objavljivanjem dela Ive Andrića, Aleksandra Tišme i Danila Kiša značajno su doprineli afirmaciji srpske književnosti i kulture u Španiji i svetu.\nPrevPrethodniJezičkim reformama i saradnjom manjina protiv asimilacije\nIdućiDačić: U interesu nam je što organizovanija dijasporaNext


Tri nova izazova pred EU | Restart Magazin\nIzlazak Velike Britanije iz članstva je “trauma” za Evropsku uniju, čiji su temelji uzdrmani “bregzitom”.\nIpak, građevina Unije iznenadjujuće očvrsla i sad se okreće snažno bitki protiv koronavirusa, nepoznanicama politike novog američkog predsednika Džoa Bajdena i mamutskom ulaganju hiljadu i 800 milijardi evra u ekonomski i socijalni oporavak.\nTo je sažeti zaključak vodećih ličnosti, analitičara i medija u Uniji koji ističu da je “Bregzit” već prošlost i da je EU “osuđena” da izraste u čvršću političku, ekonomsku i zajednicu sistema vrednosti i bude svetionik “zelenog preobražaja” planete i svetskog multilateralnog poretka.\nIpak mnoge nedoumice se nisu raspršile, a veliki izazov se vidi u tome ko će na predstojećim izborima u Nemačkoj preuzeti od Angele Merkel nemačko, a dobrim delom i kormilo Evrope, čija snaga i stabilnost i dalje i znatno počivaju na “nemačko-francuskoj pokretačkoj snazi”.\nUnutar Unije predstoji divovska bitka protiv epidemije korona virusa i njenih pogubnih posledica, ali su mnogi, a naročito čelnici Nemačke, Francuske i Italije istakli nepokolebljivo ubeđenje da je bolja budućnost pred Evropom jer ima ne samo novac, već i znanje i umeće svojih ljudi da to ostvari.\n“Možemo najzad ostaviti za sobom ‘bregzit’ i gledati u budućnost, Evropa može napredovati”, izjavila je predsednica Evropske komisije Ursula fon der Lajen.\n“Bregzit” ne samo što nije uneo dublje podele i ojačao političke snage u nekim članicama Unije koje su u primeru izlaska iz članstva Velike Britanije videle možda i svoju “suverenu budućnost bez stega Brisela”, već je mučni proces razlaza s Ostrvom koji je bio utemeljen “na lažima i lažnim zavaravanjima”, kako je poručio francuski predsednik Emanuel Makron, bio upravo vakcina otrežnjenja.\nIpak, svi su saglasni da će mnogi veoma zahtevni problemi morati odmah da se rešavaju u hodu, počev od vakcinacije stotina miliona Evropljana protiv kovida, a već je iskrsla velika nevolja oko brzine proizvodnje vakcine jer je cilj da do jeseni većina Evropljana stekne imunitet.\nOstaje da se vidi kako će se prevazići i podele na bogati sever i manje imućni jug Unije, kao i raskol s Poljskom i Mađarskom oko poštovanja temeljne vrednosti vladavine prava, što je samo privremeno rešeno uslovnim “zelenim svetlom” Varšavi i Budimpešti da dobiju ogromna sredstva iz Fonda obnove i budžeta EU 2021-2027.\nA to je impresivnih 120 milijardi evra Poljskoj i 60 milijardi Mađarskoj u idućih sedam godina, što i dalje osporavaju političke snage u nekim članicama Unije, pa i Evropski parlament.\nU vladama i institucijama EU se ne krije da ogromna sredstva za oporavak od posledica pandemije korona virusa moraju ne samo izvući Uniju iz istorijske ekonomske recesije, već hitno omogućiti i spasavanje bar većeg dela velikih i posebno malih preduzeća kojima preti stečaj, a to znači i ogroman porast nezaposlenih i neminovno velike socijalne i političke probleme, a možda i prave socijalne bune siromašnih slojeva stanovništva.\nA, vraćajući se opet u tom kontekstu na “bregzit”, uvodničar španskog lista “Pais” navodi da “nije malo onih u Briselu ne sumnjaju da bi projekti poput divovskog fonda za ekonomski oporavak od pandemije uopšte mogao da se ostvari da je Velika Britanija ostala za stolom odlučivanja u EU”.\nI dodaje da se “niko ne veseli gubitku partnera takvog trgovinskog i diplomatskog potencijala kakva je Velika Britanija, ali su u EU svesni da je ona bila glavna kočnica za veću političku i ekonomsku integraciju Unije”.\nLondon je uporno nastojao da to spreči i da EU bude samo veliko slobodno tržište, a to je najgrublje stavila do znanja bivša britanska premijerka Margaret Tačer koja je 1990-e rekla da “(predsedniku Evropske komisije žaku) Deloru mora da je udarila krv u glavu kad govori o jedinstvenoj evropskoj valuti evru”.\nŠef evropske diplomatije Žozep Borel ističe da, kad se sve svede, Evropa konačno može da se okrene izgradnji svog svetskog cilja “strategijske autonomije”, a to znači da stekne sposobnost da sama donosi svoje odluke, pošto je “dugo spavala pod američkim zaštitnim kišobranom”.\nPrvo iskušenje će već vrlo brzo biti sporazum EU s Kinom o garantovanju investicija, čemu se već usprotivio tim američkog predsednika Bajdena.\n← U deviznim rezervama više od 35 tona zlata\nTlo u Hrvatskoj i dalje podrhtava, jutros potres i u Zagrebu →


EU zabrinuta za svoja nuklearna postrojenja\nEksperti za nuklearnu energiju država članica Evropske unije okupiće se ove nedelje kako bi razmotrili štetu nastalu havarijama u japanskim nuklearnim elektranama i potencijalne posledice koje bi ovo moglo imati po Evropu, a evropska javnost odmah je reagovala na ova dešavanja, najočiglednije u Nemačkoj gde je protiv nuklearne energije demonstriralo 60.000 ljudi.\nEvropski komesar za energiju Ginter Etinger sastaće se sa predstavnicima nacionalnih institucija za nuklearnu bezbednost članica EU, operatora nuklearnih elektrana i njihovih graditelja kako bi "zajednički procenili posledice incidenta, kao i lekcije koje se mogu izvući iz događaja u Japanu".\n"Ukoliko bude neophodno, preduzećemo proaktivne mere kako bismo rešili situaciju u EU", navodi se u saopštenju iz Etingerovog kabineta.\nEtinger je poznat kao pristalica nuklearne energije, što je i pomoglo da njegova kandidatura za komesarsku funkciju dobije široku podršku prošle godine, jer su evropski zvaničnici zaintersovani da što više umanje sadašnju zavisnost EU od ruskog gasa.\nUporedo sa najavom održavanja ovog sastanka, tokom vikenda u Nemačkoj su u pokrajini Baden-Virtenberg, u kojoj se nalaze četiri od 17 nemačkih nuklearnih elektrana, održane velike demonstracije protiv nuklearne energije.\nIstovremeno, poslanik nemačke stranke zelenih Jirgen Tritin na televiziji je upozorio da "nijedan reaktor na svetu nije obezbedjen u slučaju topljenja jezgra".\nU susednoj Austriji, vlada je u nedelju saopštila da podržava testiranje otpornosti evropskih nuklearki, a ministar za životnu okolinu Nikolaus Berlakovič najavio je da će ovo pitanje izneti na današnjem redovnom sastanku sa svojim evropskim kolegama.\n"Neophodno je proveriti bezbednost nuklearnih elektrana u slučaju zemljotresa i stanje njihovih sistema za hladjenje i izolacije reaktora", rekao je on.\nPREKRŠEN NUKLEARNI SPORAZUM Iran objavio da je PREKORAČIO LIMIT za obogaćivanje uranijuma, Evropi dat rok do septembra\nAmbasada Izraela u Beogradu: "Ne sme se dozvoliti da ratoborni Iran postane NUKLEARNA SILA"


Bugarski privrednici posetili Leskovac - juGmedia\nBugarski privrednici posetili Leskovac\nLESKOVAC – Predstavnici trideset preduzeća iz tekstilne i odevne industrije iz bugarskog grada Ćustendila i Leskovca razgovarali su o saradnji i novim tržišnim mogućnostima u Evropskoj uniji.\nDanašnji sastank u Leskovcu održan je u okviru projekta „Zajedno na evropskom tržištu – zajedničke mogućnosti za preduzeća u industriji tekstila i odeće iz prekograničnih regiona“, čiji je cilj razmena najboljih praksi, regionalno planiranje i saradnja kompanija.\n„Ispitivanje proizvođača tekstila u šest pograničnih regiona u Srbiji koji se naslanjaju na Bugarsku, pokazalo je je da čak 80 posto ispitanika u privredi ne poseduje informacije o proizvodnji tekstila u prekograničnom regionu Bugarske ili poseduje samo površne informacije. Zato su ovakvi susreti prilika da se ta slika poboljša i da privrednici u oba regiona percipiraju buduću saradnju kao niz novih mogućnosti u razvoju svojih kompanija“, kazao je gradonačelnik Leskovca Goran Cvetanović.\nPROJEKAT se kofinansira od strane Evropske unije kroz IPA Program prekogranične saradnje Bugarska – Srbija.\nDirektor Agencije za ekonomski lokalni razvoj Goran Tojaga ocenio je da su susreti privrednika jedan u nizu koraka koji će doprineti boljoj komunikaciji proizvođača tekstila, a kasnije i njihovom povezivanju i ostvarivanju zajedničkih interesa.\n„Čak 94 posto naših privrednika je u anketi izrazilo volju i želju da sarađuje sa bugarskim kolegama. To znači da smo danas na pravom mestu“, istako je Tojaga.\nPrivrednicima se obratio i izvršni direktor Strukovne organizacije za tekstil i odeću grada Ćustendil Jordan Belovodski koji je naglasio da su problemi privrednika dva grada istovetna, te da postoje velike mogućnosti zajedničkog nastupa na evropskom tržištu.\nProjekat „Zajedno na evropskom tržištu…“, koga sprovode Strukovna organizacija za tekstil i odeću Ćustendil, grad Leskovac, Republika Srbija, Bugarska privredna komora i Republika Bugarska kroz IPA Program prekogranične saradnju Bugarske i Srbije, vredan je nešto više 170.000 evra.\nOdržan prvi Bazar ručnih radova\nU Leskovcu još 13 ljudi zaraženo korona virusom, među njima jedno dete\nU poslednja 24 časa stigla su 66 rezultata iz laboratorije Batajnica u leskovački Zavod za javno zdravlje od kojih su 15 sa pozitivnim nalazom. Od…\nU Kliničkom centru Niš na lečenju 61 pacijent, četvoro na respiratoru\nPrema podacima koje je jutros izneo epidemiolog Branislav Tiodorović, u Kliničkom centru Niš trenutno se nalazi 61 pacijent sa pozitivnim kovid nalazom,…\nDragana Sotirovski prva žena gradonačelnik u istoriji Niša\nDosadašnja načelnica Nišavskog okruga Dragana Sotirovski (46) izabrana je danas za novog gradonačelnila Niša na sednici lokalne Skupštine i tako…\n19.04.2015. u 19:14\nNe znamo sta ovde kosta 170.000 evra. Ovo je neozbiljno za grad Leskovac. Projekat se sastoji od 6 putovanja, 2 ankete i jedna brosura o proizvodjacima iz oba sirotinjska grada. Eto to je projekat ????


Sanski Most: Uređenje vodotoka rijeke Blihe\nNaslovnica NAJNOVIJE Privreda Sanski Most: Uređenje vodotoka rijeke Blihe\nSanski Most – Na području općine Sanski Most u toku su radovi na čišćenju i uređenju vodotoka rijeke Blihe. Pomenuti radovi započeli su prije nekoliko dana, i sprovode se u okviru Programa prevencije i zaštite od poplava kojeg implementira Razvojni program Ujedinjenih nacija.\nPomenutim radovima planirano je produbljivanje i čičćenje korita rijeke Blihe, a lokacija na kojoj se izvode radovi nalazi se nizvodno od mosta u naselju Pobriježje. Na ovoj dionici prije nekoliko godina urađena je regulacija vodotoka, te je izvšeno betoniranje obala. Međutim, unazad nekoliko godina došlo je do taloženja riječnog šljunka na kojem je izraslo divlje rastinje i koje je neophodno ukloniti.\nPostojeća regulacija na ovom dijelu se spaja sa prirodnim vodotokom rijeke Blihe pod pravim uglom, te usljed porasta vodostaja dolazi do naglog izlijevanja rijeke i plavljenja objekata nizvodno od ove lokacije. Kako bi se umanjili pomenuti negativni efekti, projektom se planira čišćenje korita rijeke Blihe u dužini od 500 metara.Ovome dodajmo, da će u narednim danima uslijediti i čišćenje korita Pilješke rijeke koja protiče kroz Trnovu i ulijeva se u rijeku Sanu.\nPored čišćenje korita, pomenutim projektom planirana je i izgradnja potpornog zida od ušća u rijeku Sanu uzvodno u dužini od oko 1.600 m, kao i sanacija 4 mosta na pomenutoj dionici.\nUkupna vrijednost svih radova na ovim vodotocima je 88 000 konvertibilnih maraka, a projekt se realizuje od strane UNDP-a, uz partnerstvo i finansijsku podršku Vlade Švicarske i Švicarske razvojne agencije, kao i općine Sanski Most. Inače, projekt čišćenja riječnih korita, samo je jedan u nizu od uspješno započetih projekata, kojeg UNDP implementira na području općine Sanski Most, a koji imaju za cilj sanirati i ublažiti posljedice od poplava.


UŽIVO VUČIĆ U BEOGRADU NA VODI: Ponosan sam na naše najveće gradilište, do Svetog Nikole 2021. biće završena kula\n29.09.2020. 08:25h 29.09.2020. 11:45h\nPredsednik Srbije Aleksandar Vučić i predsednik kompanije Eagle Hills Muhamed Alabar obilaze završne radove na izgradnji objekta Galerija Belgrade, u okviru projekta Beograd na vodi.\n- Ovo je naše najveće gradilište, radi oko 200 stranaca iz Turske, Filipina i drugih zemalja, ovde radi ukupno 2.850 ljudi, ponosan sam na ovo što radimo. Ovaj glavni centralni deo je mnogo lep, to je najveći šoping mol u ovom delu Evrope - rekao je Vučić tokom obilaska.\n1 / 40 Foto: Ana Paunković\nPredsednik je istakao da Beograd postaje svetska metropola i da će moći da privuče veći broj turista.\nVučić kaže da je Srbija najbolja u Evropi kada je reč o stepenu zaraze virusom kovid-19.\n- Kada to prevaziđemo, moći ćemo da idemo napred - poručuje predsednik.\nKomentarišući izgled šoping mola, predsednik je rekao da se objekat prostire na 300.000 kvadrata. Vučić kaže i da građani Srbije vide kako se i koliko gradi Beograd na vodi, i da podrška ovom objektu sve više raste.\n- To govori i o tome koliko je u pojedinim oblastima potrebno radne snage u Srbiji i koliko je prostora za zapošljavanje, istakao je Vučić.\nVučić kaže da je ponosan jer ovaj projekat ističe i snagu srpske ekonomije.\n- Verujem da ćemo do kraja godine biti prva ili druga država u Evropi po stopi rasta privrede. Nikada, od kada se meri po Evrostatu, Srbija nije bila blizu prvih deset po stopi rasta. Verujemo da će se izboriti za prvo mesto do kraja godine - rekao je Vučić.\n- Obišao sam svaki glavni grad u Evropi, nigde nema ovako lepo šetalište, zaista sam ponosan na Bepgrad i Srbiju - naglasio je Vučić.\nPredsednik je rekao da je zamolio Alabara da toranj bude završen pre Svetog Nikole sledeće godine.\n- Tražio sam i dogovorio sam se sa Alabarom da pre Svetog Nikole sledeće godine zavrsimo ovaj toranj , što znači za godinu dana i dva meseca najviša zgrada Srbije i Jugoistočne Evrope da bude završena i fenomenalno osvetljena. Moj posao je samo da spremimo dobar vatromet, spremićemo dobar vatromet. To će biti nova slika Srbije, najmoderniji deo ne samo Srbije i regiona, već i cele Jugoistočne Evrope - rekao je Vučić.\nAleksandar VučićEagle HillsIgl hilsMuhamed AlabarBeograd na vodi\nTRAMP PORUČIO AMERIKANCIMA: Da sam poslušao naučnike, verovatno bismo sada imali zemlju u velikoj depresiji (VIDEO) 1


Novasloboda | Šestoro uhapšeno zbog trgovine ljudima s Kosova\nŠestoro uhapšeno zbog trgovine ljudima s Kosova\nCrnogorska policija presjekla je u ponedeljak lanac krijumčarenja ljudi i uhapsila šest osoba, po dva stanovnika Crne Gore, Rusije i Kosova, zbog sumnje da su od 2013. godine ilegalno s Kosova prebacili u zemlje Evropske unije nekoliko stotina osoba.\nGlasnogovornica ministarstva unutrašnjih poslova Crne Gore Tamara Popović rekla je da je tih šest osoba uhapšeno zbog sumnje da su počinili krivična djela stvaranja kriminalne organizacije, nedozvoljenog prelaza državne granice i krijumčarenja ljudi, prenosi Tanjug.\nRadi krijumčarenja, članovi ove kriminalne organizacije su od 2013. godine vrbovali, prevozili i preko Albanije dovodili u Crnu Goru stanovnike Kosova, a iz marine Luke Bar, jedrilicama prevozili do obala Italije, tvrdi Popović.\nOsumnjičeni su, uz krivičnu prijavu, predati nadležnom specijalnom državnom tužiocu.\nCrnogorska policija je, u okviru ove i prethodnih akcija, u koordinaciji s tužilaštvom, uhapsila ukupno 54 osobe zbog sumnje da su preko teritorije Crne Gore, kao tranzitne zone, izvršile krijumčarenje više stotina osoba od kojih je do sada identifikovano 267, navela je Popović.\nhapšenja Kosovo trgovina ljudima


GOMEX - Otvaranje izložbe ,,Merak mi je...”\nOtvaranje izložbe ,,Merak mi je...”\nIzložba iz Zbirke likovne umetnosti Narodnog muzeja Zrenjanin pod nazivom „Merak mi je...“ biće otvorena u Salonu zrenjaninskog Muzeja u četvrtak, 23. decembra 2021. godine, u 19 časova.\nNa izložbi i u pratećem katalogu, u kontekstu hedonizma, razmatrano je 30 slika i crteža koji asociraju na zadovoljstvo i čija tema su kafana, piće, hrana, muzika, igra, odmor u kući ili u prirodi. Autor izložbe i kataloga je viši kustos - istoričar umetnosti Olivera Skoko.\nUčešćem u ovom projektu, kompanija Gomex je još jednom potvrdila visok stepen društvene odgovornosti, ali i rešenost da ulaganjima u ovakve poduhvate sačuva bogato kulturno i istorijsko nasleđe koje imaju Zrenjanin i Banat. Prethodnih godina, kompanija Gomex je pomogla realizaciju izložbi “Naša priča o prirodi”, “Dakle, Vi ste taj Uroš Predić” i “Vasa Pomorišac – od tradicije do moderne”.\nIzložba “Merak mi je…” otvara se na dan rođenja slikara Stevana Aleksića, autora čuvene žanr-kompozicije „Veseli Banaćani“ koja se motivom, ali još više atmosferom, nametnula kao centralna slika postavke. Osim ove monumentalne kompozicije koja prikazuje odlomak svakodnevice u jednoj kafani, izdvojeno je još nekoliko radova koji kafanski prostor nagoveštavaju u samom naslovu (poput crteža Pauline Sudarski) ili sadržajem navode da pomislimo da je u pitanju sličan ambijent („Veselo društvo”, „Društvo koje pije”, „Seoska lola”). Uz piće, neizostavna obeležja kafanskog prizora su muzika i igra, pa su se na izložbi našli i „Duet” mađarskog autora Ištvana Senjija, „Svirač” i „Orkestar” Vladislava Vukova, ali i crtež Uroša Predića na kojem slikar predstavlja „Banatsko kolo” kakvo se zaigralo, ne u kafani, već na trgu u njegovom rodnom Orlovatu.\nIzložba, koja traje do 15. marta 2022, imaće raznovrstan prateći program: od stručnih vođenja, radionica, koncerata, do promocija i predavanja na kojima će učesnici pokušati da iz različitih aspekata sagledaju fenomen hedonizma. Realizaciju izložbe su omogućili Ministarstvo kulture i informisanja Republike Srbije i Grad Zrenjanin. Projekat su pomogli kompanija Gomex, Asocijacija autentičnih hedonista, Color Media Communications, Muzička škola „Josif Marinković“ Zrenjanin i Gradska kafana „Stara zanatlija“.


Evropski parlament usvojio rezoluciju o Kosovu, ostaju zahtevi EU\nM. K. 14. juna 2017. 14:53\nPoslanici Evropskog parlamenta u Strazburu usvojili su danas rezoluciju o Kosovu u kojoj se zahteva brzo formiranje proevropske vlade i napredak u viznoj liberalizacij, ali i konstruktivan nastavak dijaloga sa Beogradom.\nU rezoluciji, koja je usvojena sa 474 glasova „za“ i 134 „protiv“, dok su 64 poslanika bilo uzdržano, ukazuje se da pet članica EU još nije priznalo Kosovo i tvrdi da bi, ako bi sve članice to učinile, to povećalo kredibilitet EU u njenoj spoljnoj politici i pomoglo normalizaciju odnosa između Kosova i Srbije.\nPoslanici su izrazili zabrinutost zbog ekstremne polarizacije političkog spektra, kao i žaljenje zbog sporog tempa Prištine da izgradi adekvatne i efikasne administrativne kapacitete.\nTakođe su osudili nasilno ometanje rada parlamenta od strane nekih članova opozicije u prvoj polovini 2016. godini, saopštio je EP.\nOni su pozdravili predlog Evropske komisije da se ukinu vize za kosovske građane iako nisu ispunjeni svi važni kriterijumi.\nPoslanici EP pozvali su Prištinu, tokom rasprave povodom predstavljanja godišnjeg izveštaja o Kosovu, na brzo formiranje vlade i sprovođenje dogovorenog sa Beogradom.


srbijasport.net - FK Radnik - Vesti\nNedelja, 18.11.2018 04:38\n0 od 621\nRemi Spartaka u prijateljskoj utakmici sa Vojvodinom\n16.11.2018 10:44 FK Radnik 354\nMlada reprezentacija u Surdulici ubedljiva protiv Makedonije\nLepa predstava u Surdulici i pobeda mlađe omadinske reprezentacije Srbije (U-18) protiv vršnjaka iz BJR Makedonije. Srbija je imala kontrolu igre tokom svih 90 minuta a nagrada za dobar pristup usledio je u 30 minutu igre kada je Mitar Ergelaš postigao vodeći gol . U nastavku meča selektor Ivan Jević izvršio je veliki broj izmena, praktično su priliku dobili svi igrači, a pre nego...\n13.11.2018 12:30 FK Radnik 328\nSurdulica domaćin prijateljske utakmice mlade reprezentacije\nNakon uspešno organizovane finalne utakmice KUP-a Srbije i finalne utakmice KUP-a FS RIS, u nizu sportskih spektakala, Surdulica domaćin medjunarodne prijateljske fudbalske utakmice reprezentacije Srbije i reprezentacije Makedonije (U18). Prijateljski susret mladih reprezentacija dveju država odigraće se u četvrtak ( 15.11.2018) sa početkom u 13:00 na Gradskom stadionu u Surdulici....\n12.11.2018 08:41 FK Radnik 582\nDžemailji u dresu reprezentacije Albanije\nFaton Džemailji, levi bek Radnika igraće narednog vikenda u dresu Albanske reprezentacije (U 21) u mečevima protiv reprezentacije Malte. Nakon poziva Fudbalske Federacije Albanije, usledilo je i odobrenje FK Radnik, te i oslobađanje igrača u periodu od 12. do 20 novembra, kada će Džemailji boraviti u Albaniji i trenirati sa timom reprezentacije, a potom i odigrati prijateljske...\n10.11.2018 09:20 FK Radnik 172\nRadnik pred gotovanje Partizanu\nDrugi ovogodišnji susret Radnika sa timom Partizana uslediće danas u okviru 16.kola prevnstva od 13:00 na stadionu crno-belih. Dve ekipe sastale su se na samom startu sezone, kada je Radnik na domaćem terenu savladao "Parni valjak" i istorijskom pobedom na samom početku prvenstva sebe postavio na visoko mesto tabele Super lige Srbije. Kako je u medjuvremenu bilo oscilacija u...\n03.11.2018 00:27 FK Radnik 242\nRadnik pred duel sa vranjskim Dinamom\nNa samoj polovini odigranih utakmica ovogodišnjeg prvenstva Radnik na svom terenu dočekuje goste iz susedstva, poslednje plasiranu ekipu na tabeli, tim Dinama iz Vranja. Mnogi ovu utakmicu zbog udaljenosti i poziciji tima u delu države nazivaju “Pčinjskim derbijem”, dok šef struke Radnika Milan Milanović kaže da on ne vidi ovaj susret kao derbi te i nema taj osećaj derbija, jer on lično...\n26.10.2018 19:11 FK Radnik 277\nRadnik u subotu dočekuje tim Sima Krunića\nRadnik pred domaćom publikom ovog vikenda dočekuje trećeplasiranu ekipu na tabeli Super lige Srbije, ekipu Čukaričkog. Tim kojeg predvodi Simo Krunić, trener Radnika u prošloj sezoni, dolazi sa velikim ambicijama, a kako se iz tabora gostiju čulo u najavi kola: Ovo bi trebao biti najznačajniji meč, derbi sezone Čukaričkog. U Surdulici predstojeću utakmicu vide kao nastavak započetog,...\n08.10.2018 13:20 FK Radnik 438\nRadnikova dva prvotimca u redovima reprezentacije\nNikola Vasiljević i Igor Zlatanović i ovoga puta dobili su pozive od selektora „B“ i mlade reprezentacije za prestojeće utakmice u Sportskom centru FSS-a i Novom Sadu. Stručni štab i selektor Milan Obradović za čuvara mreže Srpskog tima za meč protiv reprezentacije Francuske pozvao je prvog golmana Radnika Nikolu Vasiljevića...\n05.10.2018 14:24 FK Radnik 431\nU subotu susret najudaljenijih superligaških tačaka\nNakon derbija „juga Srbije“, na Gradskom stadionu u Surdulici ovog vikenda i susret najudaljenijih superligaških tačaka. U okviru 11.kola ovogodišnjeg prvenstva u subotu od 16 sati Radnik će odmeriti snage sa ekipom Spartaka iz Subotice. Radnik se pri kraju prve trećine odigranog prvenstva nalazi na 14.poziciji sa sedam bodova, koliko imaju i gosti iz Subotice, ali se...\n25.09.2018 13:11 FK Radnik 320\nBesplatno na KUP utakmicu u Surdulici\nRadnik će u sredu na svom terenu dočekati ekipu Radničkog iz Pirota u okviru utakmice 1/16 finala KUP-a Srbije. Pirotski „Radnički“ trenutno se nalazi na šestoj poziciji Srpske lige-grupa Istok i bez dileme dolaze u Surdulicu sa velikim ambicijama. U Radniku za ovu utakmicu, kao i za predstojeće redovno kolo i gostovanje ekipi Voždovca u nedelju, i dalje se kombinuju nove...\n21.09.2018 17:53 FK Radnik 242\nU subotu "derbi juga Srbije"\nU subotu, 22. septembra od 19 sati sastaće se dva predstavika ovog dela zemlje u Superligi: Radnik i Radnički . Deveto kolo za redom, “derbi juga Srbije”odigraće se pred velikim brojem navijača Radnika, obzirom da je interesovanje veliko i dosta karata za ovaj meč rasprodato, a očekuje se i redovan broj navijača gostiju....\n01:58 Zvezda i prvak Balkana\n17.11.2018 Remi Spartaka u prijateljskoj utakmici sa Vojvodinom\n17.11.2018 Lider iz Kule iz kornera do minimalne pobede protiv Radničkog\n17.11.2018 Fudbaleri Radničkog spremni za revanš čačanskim "zebrama"\n17.11.2018 Remi Čukaričkog i Voždovca u prijateljskom meču na Banovom brdu\n17.11.2018 Zvezda gostuje Celju za nastavak pobedničke serije


Zadruga 2: Mina Vrbaški se kaje zbog odnosa sa Jovicom! (VIDEO) - Reality & TV Show - Zadruga - Vesti - Svet Plus\n15:09 11. SEP 2018.\nMinu Vrbaški je danas uhvatila griža savesti pa se osamila sa Aleksandrom Subotić koja joj je dala dobre savete. Mina se obratila svom verovatno već bivšem dečku Igoru Terziću, rečima:\n"Igore ja te volim, krivo mi je što sam bilo šta imala sa ovim dečkom, želela bih da te čujem."\nAleksandra Subotić joj je predlagala da ode do Drveta mudrosti i zatraži telefonski razgovor, dok je ona objašnjavala koliko joj teško pada samoća:\n"Ja ne mogu ovde da budem sama, baš mi ne prija samoća ovde, osećam se zapostavljeno, ali ipak ne vidim mene i njega zajedno. Jeste on predobar dečko i lep je, ali mene grize savet. Sve bih dala da ga čujem, da mu kažem da ga volim."\nZadrugaZadruga 2Mina VrbaskiAleksandra SuboticIgor TerzicJovica Putnikovicrijalitirealitytop realityIzdvajamo


NBS: Rast Inflacije u najvećoj meri opredeljan poskupljenjem hrane i energenata - Radio Sto Plus\nNBS: Rast Inflacije u najvećoj meri opredeljan poskupljenjem hrane i energenata\nNarodna banka Srbije (NBS) danas je saopštila da je tri četvrtine medjugodišnje inflacije koja je u decembru prošle godine iznosila 7,9 odsto i dalje bilo opredeljeno kretanjem cena hrane i energenata, odnosno onim kategorijama na koje monetarna politika ne može direktno da utiče u...\nCene nepreradjene hrane su u decembru, u odnosu na isti mesec prethodne godine povećane za 20,9 odsto, dok su cene preradjene hrane bile više za osam odsto na medjugodišnjem nivou, navela je NBS.\nKako je objašnjeno, visok medjugodišnji rast cena hrane posledica je delovanja nekoliko faktora – rasta svetskih cena hrane, suše, viših troškova u proizvodnji, kao i izrazito niskih nivoa ovih cena tokom 2020. usled izostanka znatnog dela tražnje.\nPrema podacima Republičkog zavoda za statistiku, inflacija je u decembru usporila rast i na mesečnom nivou iznosila je 0,4 odsto, dok je prosečna godišnja inflacija u 2021. godini iznosila četiri odsto.\nUsporavanje ukupne inflacije na mesečnom nivou, kako je istakla NBS, rezultat je pada cena nepreradjene hrane od 1,1 odsto, pri čemu su na mesečnom nivou snižene cene svih kategorija nepreradjene hrane – svežeg voća za 4,8 odsto, svežeg mesa za 0,7 odsto i svežeg povrća za 0,5 odsto.\n„Cene preradjene hrane su nastavile da rastu, ali sporijim tempom u odnosu na prethodne mesece, čemu su doprinele i mere Vlade Srbije u pogledu ograničavanja cena osnovnih životnih namirnica“, navela je NBS.\nDodaje se da su cene energenata na mesečnom nivou stagnirale u decembru, dok su posmatrano u odnosu na decembar 2020. bile više za 13,4 odsto. Njihovo kretanje je u najvećoj meri bilo opredeljeno globalnim faktorima, pre svega rastom svetske cene nafte, koji se prelio i na rast cena naftnih derivata na domaćem tržištu (23,5 odsto medjugodišnje u decembru).\nMedjugodišnja bazna inflacija (indeks potrošačkih cena po isključenju hrane, energije, alkohola i cigareta) na koju mere monetarne politike mogu da utiču, i u decembru je bila znatno niža od ukupne inflacije i iznosila je 3,5 odsto.\nTokom 2021. godine, međugodišnja bazna inflacija se u proseku kretala na nivou od 2,3 odsto.\nOčuvanju bazne inflacije na niskom i stabilnom nivou po oceni NBS doprinosi dugogodišnja relativna stabilnost deviznog kursa, „koja predstavlja sidro cenovne stabilnosti i koja će biti očuvana i u narednom periodu“.\nPo proceni centralne banke važan faktor niske i stabilne bazne inflacije su i inflaciona očekivanja finansijskog sektora koje se u dužem vremenskom periodu kreću u granicama cilja, a dodatno smanjivanju inflatornih pritisaka doprineće i odluka Vlade Srbije da omogući preduzećima da do kraja juna 2022. kupuju struju po znatno povoljnijim uslovima od tržišnih.\nPrema projekciji NBS, medjugodišnja inflacija će tokom prvog tromesečja ove godine najverovatnije nastaviti da se kreće oko nivoa iz decembra 2021. godine. Od drugog tromesečja se očekuje postepeni pad medjugodišnje inflacije, dok bi u granice cilja trebalo da se vrati tokom trećeg tromesečja.\n„Krajem godine očekujemo medjugodišnju inflaciju oko centralne vrednosti cilja od tri odsto, a imajući u vidu visoku bazu iz 2021. godine, postoji mogućnost da se krajem godine ukupna inflacija nađe i u donjoj polovini ciljanog raspona od tri odsto, sa odstupanjem plus ili minus 1,5 odsto“, navela je u saopštenju NBS.\nUkazano je da se rizici po pitanju inflacije u narednom periodu odnose pre svega na kretanja cena primarnih poljoprivrednih proizvoda, svetske cene energenata, brzinu globalnog ekonomskog oporavka i dužinu trajanja problema u globalnim lancima snabdevanja.\n„Kada je reč o domaćim rizicima, inflacija će u najvećoj meri zavisiti i od ishoda naredne poljoprivredne sezone, koja je za potrebe projekcija pretpostavljena na nivou prosečne. To podrazumeva blagi rast poljoprivredne proizvodnje u odnosu na 2021. godinu koja je zbog suše bila slabija od proseka“, istakla je NBS.


SDP: Zakazati hitnu sjednicu Skupštine za usvajanje Zakona o PIO – Borba\nSDP: Zakazati hitnu sjednicu Skupštine za usvajanje Zakona o PIO\nVlada Crne Gore je sa zakašnjenjem od skoro dvije godine najučerašnjoj sjednici utvrdila izmjene i dopune Zakona o penzijsko-invalidskom osiguranju (PIO) kojim se uvodepovoljnosti za buduće i sadašnje penzionere. Taj predlog Zakonaje gotovo identičan predlogu koji su podnijeli poslanici SDP prije godinu dana, a koji su poslanici DPS, SD, BS upornoodbijali da uvrste u dnevni red sjednica čak sedam puta. Zbogtoga zahtijevamo da, kao predsjednik Skupštine, zakažetesjednicu po hitnom postupku, najkasnije do 31.jula, kako bi prijedlog ovog zakona bio usvojen i počeo sa primjenom.\nUkoliko ovaj zakon ne bude usvojen do 31.jula, vrlo je izvjesnoda od njega u dogledno vrijeme neće biti ništa, zato što je većsada prošlo preko 20 mjeseci od sporazuma socijalnih partnera, a kao sto vam je poznato izbori su raspisani za kraj avgusta.\ncrnogorski penzioneri nemaju puno razloga za zadovoljstvosvojim socijalnim polozajem. Vlada je predlagala, a Skupštinaskoro automatski usvajala brojne zakonske odredbe kojima je život prosječnog penzionera postajao sve teži, a njihov standard lošiji iz godine u godinu. Samo kroz povećanje stopa akciza iosnovne stope PDV, ali i uvođenje plaćanja dvije stavke zaobnovljive izvore energije na računu za struju, naših 125.000 penzionera je moralo od prilično skromnih penzija izdvajatisvakog mjeseca sve više i više novca za račune, hranu i ljekove. Ukupan standard naših penzionera danas je lošiji jer je njihovaprosječna penzija realno niža za 4% zbog rasta troškova života. Zbog svih ovih razloga, bilo bi od izuzetnog značaja da se navedeni zakon usvoji u hitnoj proceduri, kako bi naši budući isadašnji penzioneri dobili barem malu satisfakciju na krajumandatnog perioda.\nVrlo je važno da li će oni koji su gradili ovu zemlju i uplaćivaliu Fond PIO dobiti barem dio onoga što sazlužuju, ili će opet bitipredmet političkih igara na njihovu štetu. Zbog toga Vas jošjednom pozivamo da zakažete sjedncu po hitnoj proceduri kakobi ovaj prijedlog zakona bio usvojen do 31.jula i počeo da se primjenjuje u avgustu tekuće godine.\nNa pomolu afera u Institutu sertifikovanih računovođa: Sekretaru skraćen mandat, šefica računovodstva otkrila malverzacije, pa dala otkaz!


Vesti online / Vesti / Ekonomija / Sutra u Beogradu zaseda Odbor za digitalizaciju Evrokomora\nU okviru Digitalne nedelje, koja se održava povodom Digitalnog samita, sutra će u Beogradu, u Palati Srbija, zasedati Odbor za digitalizaciju Evrokomora (Eurochambres) koji okuplja stručnjake za digitalizaciju evropskih komora i čiji je predsednik Marko Čadež, prvi čovek PKS.\nOsim Čadeža, učesnicima sastanaka obratiće se i Nenad Popović, ministar bez portfelja zadužen za inovacije i tehnološki razvoj u Vladi Srbije.\n- Činjenica da u Srbiji prvi put zaseda jedan odbor Evrokomore, kao najveće evropske poslovne asocijacije koja okuplja 44 komorska sistema sa 1700 lokalnih i regionalnih komora i oko 20 miliona kompanija članica, značajno je za našu zemlju i region i priznanje Privrednoj komori Srbije za aktivnosti koje sprovodi na polju digitalizacije, uz pomoć evropskih partnera - ocenio je Marko Čadež, uoči sutrašnjeg sastanka u Palati Srbija.\nEvropske komore, po rečima Čadeža, imaju veoma važnu ulogu i uticaj u procesu digitalne transformacije svojih kompanija, Odbor predstavlja platformu za razmenu iskustava u ovoj oblasti, a ključna tema beogradskog zasedanja Odbora biće zajednički projekti za primenu postojećih i kreiranje novih, inovativnih digitalnih alata za podršku kompanijama.\n- Ovde u Beogradu pokrećemo diskusiju o kreiranju zajedničkih komorskih usluga koje bi sve komore pružale svojim članicama, čime bi privrednici dobili najbolju moguću i istu uslugu ma u kojoj zemlji poslovale, a komore uštedele značajan novac - objašnjava Čadež.\nPredstavnici evropskih komora - austrijske, francuske, španske, italijanske, holandske i komora regiona predstaviće svoju dobru praksu - elektronske usluge koje su razvile za članstvo i način na koji pomažu digitalizaciju svojih privreda.\nPrivredna komora Srbije, koja je digitalizovala većinu svojih servisa za privredu, ima 63 digitalne usluge na ePortalu i prva je u regionu krenula u digitalnu transformaciju privrede, ovoga puta prezentovaće svoj program podrške digitalizaciji malih i srednjih preduzeća i svoju novu elektronsku aplikaciju "PKS instant Pay“, koja omogućava naplatu proizvoda i usluga mobilnim telefonom ili tablet uređajem.\nNa ovogodišnjem, Drugom digitalnom samitu Zapadnog Balkana, koji organizuju Kabinet predsednice Vlade, Kancelarija za elektronsku upravu i Privredna komora Srbije, učestvovaće više od 2000 privrednika iz oko 900 kompanija - Srbije, regiona i sveta. I to ne samo kompanija iz IKT sektora, već iz svih segmenata privređivanja od poljoprivrede i energetike, preko industrije do usluga, koje svoj razvoj već zasnivaju ili svoje poslovanje planiraju na digitalnim rešenjima.\nNa samitu će svoje svoje proizvode, rešenja i iskustva u primeni digitalnih modela poslovanja prezentovati, oko 80 velikih i manjih kompanija i više od 50 inovativnih start-up firmi iz celog regiona.\n- Posebno je značajno učešće velikih, regionalnih, telekomunikacionih i IT kompanija i evropskih korporacija iz ovog sektora koje posluju u regionu a koje pružaju rešenja za digitalizaciju Zapadnog Balkana. Samit će biti prilika za njihovo povezivanje, razgovore o umrežavanju kako bi udružene bile tehnološki što spremnije da iznesu velike projekte od interesa za ceo Zapadni Balkan - kaže Čadež.\nPo predsedniku PKS, poseban kvalitet ovogodišnjeg samita je učešće više od 50 inovativnih, tehnoloških startapa iz regiona u sajamskom delu programa.\nZa njih je to šansa, kaže, da prezentuju svoje inovacije i povežu se sa velikim kompanijama iz najrazličitijih oblasti privređivanja iz regiona i sveta, koje imaju kapital i koje se u složenim procesima modernizacije i tehnološkog osavremenjavanja svog poslovanja sve više oslanjaju na ideje i projekte manjih a inovativnih kompanija.\nTokom Samita organizovaće se i niz panel diskusija posvećenih pitanjima od značaja za sve ili pojedinačne sektore privrede, od digitalizacije industrije, logistike, agrobiznisa, finansijskog sektora, do razvoja tržišta radne snage prema potrebama digitalne ekonomije.


Biznis Autor:Nova ekonomija01. jul. 202010:29 > 10:31\nFoto: TANJUG/ZORAN ZESTIC/ nr\nPostepeni oporavak privredne aktivnosti u Srbiji počeo je već u maju, ali će se pogoršanje na tržištu rada nastaviti tokom cele druge polovine ove godine, a verovatno i u delu 2021. i obuhvataće pre svega formalno tržište radne snage, ocenjuje se u najnovijem broju Kvartalnog monitora.\nIntenzivnije otpuštanje u privatnom sektoru, kojim će se zaposlenost uskladiti sa obimom privredne aktivnosti, će početi nakon okončanja programa isplate minimalca, navodi se u biltenu koju izdaju Ekonomski fakultet i Fondacija za razvoj ekonomske nauke (FREN), a prenosi Nova ekonomija.\n„Među nama“: Prave razmere krize nas čekaju ove jeseni\nOtpuštanje radnika se može očekivati pre svega u delatnostima koja proizvode trajna potrošna dobra, kapitalne proizvode kao i neegzistencijalne usluge, poput turističkih.\nAutori analize očekuju da će oporavak tražnje za navedenim proizvodima će biti postepen i verovatno će biti potrebno godinu dana da se tražnja vrati na pretkrizni nivo.\nOtpuštanje radnika u formalnom sektoru i gubitak dela neformalnih poslova uticaće na rast stope nezaposlenosti u ovoj i narednoj godini.\nNa rast stope nezaposlenosti uticaće ostanak dela radnika koji su se na početku pandemije vratili u Srbiju, a koji su u inostranstvu radili u delatnostima čiji će oporavak biti spor (turizam, ugostiteljstvo, proizvodnja neegzistencijalnih proizvoda).\nBudući da bad stope BDP od jednog procentnog poena dovodi do rasta nezaposlenosti 02-04 procentna poena, a predviđa se privredni pad od tri odsto, može se očekivati da će stopa nezaposlenosti u proseku u ovoj godini biti oko 12,5 odsto, a krajem ove godine i početkom sledeće 13-14 odsto.\nPodsećamo, stopa nezaposlenosti u prvom tromesečju 2020. iznosila je 9,7 odsto.\nkoronaviruskvartalni monitornezaposlenostotpuštanje radnika


VOICE: Gašenjem Elektrovojvodine Vojvodina gubi milione evra godišnje | Vojvođanski istraživačko-analitički centar "VOICE"\n04. Sep 2016 by Maja Zivanovic | 2 komentara\nGašenjem Elektrovojvodine budžet Autonomne pokrajine Vojvodine oštećen je godišnje za 143 miliona dinara, potvrđ\nGašenjem Elektrovojvodine budžet Autonomne pokrajine Vojvodine oštećen je godišnje za 143 miliona dinara, potvrđeno je za Vojvođanski istraživačko-analitički centar (VOICE).\nNakon godinu dana ćutanja institucija, VOICE je – uz intervenciju Poverenika za informacije od javnog značaja – dobio podatke o tome koliko je Elektrovojvodina plaćala na ime poreza različitim nivoima vlasti, kao i za koliko novca će pokrajinski budžet ostati uskraćen.\nElektrovojvodina je osnovana 1958. godine objedinjavanjem više malih komunalnih elektrodistributivnih preduzeća i radila je kao jedinstveno preduzeće za distribuciju električne energije na području Vojvodine. Od početka 1992. godine to preduzeće posluje u sastavu Elektroprivrede Srbije (EPS), a 2006. godine postaje Privredno društvo za distribuciju električne energije “Elektrovojvodina” d.o.o. Novi Sad.\nSredinom prošle godine sva četiri zavisna privredna društva za distribuciju električne energije: Elektrovojvodina, Elektrosrbija, Jugoistok i Centar, pripojena su privrednom društvu Elektrodistribucija Beograd i sada rade kao jedinstveno privredno društvo EPS Distribucija. U javnosti su postojale spekulacije da je to učinjeno kako bi EPS lakše bio prodan strateškom stranom investitoru, ali je vlast to demantovala.\nPrema podacima do kojih je došao VOICE, Elektrovojvodina je u prethodne tri godine u pokrajinski budžet na ime poreza na dobit uplatila više od 430 miliona dinara, odnosno u proseku oko 143 miliona dinara godišnje. Sve to su sredstva bez kojih je Vojvodina ostala gašenjem Elektrovojvodine, odnosno centralizovanjem celokupnog elektrodistributivnog sistema.\nKoliko ta sredstva vrede u Vojvodini, govori i činjenica da je ovogodišnji konkurs Pokrajinske vlade za dodelu sredstava preduzetnicima, mikro i malim pravnim licima za subvencionisanje troškova nabavke mašina i opreme bio budžetiran sa 75 miliona dinara. Za sredstva koja je Elektrovojvodina uplaćivala u vojvođansku kasu obezbedio bi se skoro dvostruki iznos sredstava za ovakvu pomoć preduzetnicima.\nDimitrije Boarov: Vojvodina ostala bez još jednog instrumenta privrednog razvoja\nEkonomski novinar Dimitrije Boarov ocenio je da u ekonomskom smislu Srbija ne dobija nikakve pozitivne efekte centralizacijom upravljanja u EPS-u, jer slabosti te organizacije nisu bile u tom delu upravljanja.\n“Slabosti te organizacije su u finansijskoj neefikasnosti, velikim razlikama u naplati isporučene električne energije i u tome što postoje velike razlike u efikasnosti pojedinih delova EPS-a, u zavisnosti od njihove regionalne smeštenosti”, rekao je Boarov za VOICE.\nPrema njegovim rečima, Elektrovojvodina je bila jedini ogranak u sistemu koji je poslovao u plusu, što je pokazatelj da je to preduzeće bilo najbolje unutar sistema i da je obezbeđivalo građanima Vojvodine najsavremeniju i najpouzdaniju distribuciju.\n“I u tom smislu je Vojvodina veoma prikraćena, jer ekonomska istorija pokazuje da kada vi koncentrišete upravljanje u jednom preduzeću sa velikim razlikama u standardima poslovanja, onda obično ti standardi idu naniže a ne naviše, jer drugi delovi EPS-a nisu bili ni tako ekonomični ni efikasni pa sada postoji opasnost da će se taj prosečan nivo usluga sniziti”, ocenio je on.\nPored poreza, prema njegovim rečima, nije zanemarljivo ni to što je kasa Elektrovojvodine bila u Novom Sadu, bez obzira što se struja kupovala od proizvođača koji su uglavnom na teritoriji centralne Srbije. U bankama u Vojvodini i Novom Sadu cirkulisao je značajan “cash flow”, odnosno protok novca koji je služio da i sama Elektrovojvodina poboljša svoje uslove zaduživanja kod komercijalnih banaka.\nPrema njegovim rečima, ceo slučaj gašenja Elektrovojvodine uzrokovan je lošim ustavnim položajem Autonomne pokrajine Vojvodine i centralizacijom države koja je “zabetonirana” Ustavom Srbije iz 2006. godine.\n“U tom smislu, pošto je Vojvodina ostala praktično bez ikakvih nadležnosti u domenu energetike, ona je zapravo izgubila jedan od ključnih instrumenata privrednog razvoja”, ocenio je Boarov.\nOn je objasnio i da ako imate nadležnosti u domenu energetike onda i dajete ili ne dajete energetske dozvole, obezbeđujete izvore snabdevanja energijom i slično, a kada to nemate onda je privredni razvoj faktički u rukama centralnih vlasti.\nVOICE je pitanja o Elektrovojvodini uputio i predstavnicima sindikata tog preduzeća, međutim odgovori su izostali.\nSkupština Vojvodine: Uzaludni apeli\nGašenje Elektrovojvodine pratila je i velika politička kampanja dela tada vladajućih stranaka u Vojvodini, a rezultirala je zaključcima Pokrajinske vlade o štetnosti takvog poteza Vlade Srbije iz maja prošle godine. Te zaključke usvojili su i poslanici Skupštine Vojvodine, koji su tražili od republičke vlade da Elektrovojvodina zadrži status privrednog društva radi obezbeđivanja kvalitetnije i sigurnije isporuke električne energije kupcima, kao i očuvanja imovine građana i privrednih subjekata sa teritorije Vojvodine, te da se zadrži decentralizovan sistem za distribuciju i upravljanje distributivnim sistemom.\nZanimljivo je da toj sednici Skupštine Vojvodine nije prisustvovao vojvođanski poslanik Srpske napredne stranke Bogdan Laban, koji je u tom trenutku bio i generalni direktor Elektrovojvodine, a čije mišljenje kao čelnika tog preduzeća o gašenju je itekako interesovalo javnost. Laban se u javnosti ponovo pojavio kada je nakon poslednjih izbora postao gradonačelnik Subotice.\nGašenju Elektrovojvodine usprotivio se i bivši vršilac dužnosti generalnog direktora tog preduzeća iz Jedinstvene Srbije Srđan Kružević, doduše 2012. godine, koji je u svom obraćanju pokrajinskim poslanicima poručio da neće dozvoliti da se u vreme njegovog mandata, “otima imovina ’Elektrovojvodine’ stvarana 54 godine”. Krajem 2012. godine, Skupština Vojvodine je gotovo jednoglasno uputila zahtev republičkoj vladi da u izradu modela restrukturiranja EPS-a uključi predstavnike Pokrajine i sindikata Elektrovojvodine i usprotivila se promeni statusa i izmeštanju sedišta preduzeća iz Novog Sada. Protiv gašenja Elektrovojvodine tada su bili i poslanici SPS i SNS.\nKružević je tada upozorio na to da se predloženim modelom Elektrovojvodini oduzima upravljanje nad distributivnim sistemom, održavanjem objekata, te sve investicije, imovina i prihodi po svim osnovama, a građanima Novog Sada i Vojvodine uskraćuje 600 miliona dinara na osnovu raznih fiskalnih obaveza tog preduzeća prema lokalnim samoupravama u kojima ima sedište. Naveo je i da su godišnje investicije Elektrovojvodine oko 40 miliona evra i da je to privredni gigant koji najbolje posluje u sistemu EPS-a, te da ima najviše korisnika i najveći procenat naplate.\n“Ukoliko se primeni takav model, veliki broj ljudi u Elektrovojvodini bi ostao bez posla, a preduzeće bi se svelo na nivo kioska”, upozorio je tadašnji prvi čovek Elektrovojvodine. Srđan Kružević je naveo i da je funkcioner Jedinstvene Srbije, koja podržava Vladu Srbije, “ali ima i cilj da Vojvodina zadrži postojeći nivo autonomije”, dok, kako je ocenio, postojeći model restrukturiranja EPS-a “ne vodi ka tome”.\nGašenjem Elektrovojvodine budžet Autonomne pokrajine Vojvodine oštećen je godišnje za 143 miliona dinara, potvrđeno je za Vojvođanski istraživačko-analitički centar (VOICE). Nakon godinu dana ćutanja institucija, VOICE je – uz intervenciju Poverenika za informacije od javnog značaja – dobio podatke o…


Lavrov utorak u Srbiju,poslednja opomena Vučiću – SRPSKI NARODNI INFO\nLavrov utorak u Srbiju,poslednja opomena Vučiću\nMinistar spoljnih poslova Rusije Sergej Lavrov dolazi u utorak, 15. decembra, u posetu Beogradu.\nLavrov će se sastati sa srpskim predsednikom Aleksandrom Vučićem, saznaje Tanjug u diplomatskim izvorima.\nOva poseta, koja se dovodila u pitanje do poslednjeg trenutka, u diplomatskim krugovima se smatra kao poslednja opomena Rusije Aleksandru Vučiću pred njegov definitivni zaokret ka NATO paktu, odustajanju od borbe za Kosmet u Ujedinjenim nacijama i predaji prirodnih resursa Srbije finansijerima novoizabranog predsednika SAD Džozefa Bajdena.\nNaš izvor iz ruskog Ministarstva spoljnih poslova navodi da je Lavrovu ova poseta jedna od neprijatnijih jer oseća lično gađenje prema predsedniku Srbije, i želeo je da se ne desi, već da samo poseti BiH. Tom prilikom bi sve što ima da kaže rekao Miloradu Dodiku koji je to trebalo da prenese Aleksandru Vučiću, međutim, na insistiranje samog predsednika Putina, koji poštuje srpsku istoriju i žali zbog moralnog i svakog drugog posrnuća srpskog naroda, kao i zbog samih strateških interesa Rusije na Balkanu, Lavrov će lično podsetiti Vučića na sve ono važno što je ranije dogovarano a što nije ispunio.\nLavrov će podsetiti Vučića da zajednički dogovor o vojnoj neutralnosti Srbije postoji samo na papiru a da NATO oficiri i dalje sede u Generalštabu, kadriraju Vojskom Srbije, i da po informacijama do kojih je došao MIP Rusije, Vučić preko posrednika iz EU uveliko nudi članstvo Srbije u NATO.\nDogovor Rusije i Srbije o zajedničkom delovanju na postepenom premeštanju pregovora o Kosovu i Metohiji iz Brisela u Ujedinjene nacije je još jedna od važnih tačaka iz dogovora Putina i Vučića na kojoj od strane Srbije ništa nije rađeno. Naprotiv, Vučić kukavički, iz straha od administracije novog predsednika SAD Bajdena i njenih partnera, birokrata u EU, daje sve što je navedeno u Briselskom sporazumu, za koji se na kraju ispostavlja, kako koju tačku srpski režim ispuni, da je u stvari sporazum o poklonu, kapitulaciji i izdaji.\nTreće što je dogovoreno a Vučić ne ispunjava je smanjenje uticaja SAD na Vladu Republike Srbije. Suprotno dogovoru, Vučić je sastavio srpsku Vladu po spisku dobijenom od ambasada SAD, Velike Britanije i Nemačke, a dodatno je ponizio Rusiju dajući mesto ministra karikaturalnom Nenadu Popoviću, koji pokušava da sam sebe predstavi kao ruskog čoveka, kao i postavljanjem Ivice Dačića na ceremonijalnu poziciju predsednika Skupštine.\nSa velikim negodovanjem se u ruskom MIP-u posmatra ponašanje Zorane Mihajlović koju Zapad priprema za predsednika Vlade posle sledećih izbora. Naravno, ako Zorana do tada završii sve što je dogovoreno vezano za energetski sistem Srbije, gasno snabdevanje i na kraju, kao poslasticu, isposluje dozvolu Rio Tintu da nesmetano opljačka i zatruje pola Srbije.\nRusija je svesna nemoći Aleksandra Vučića i da ne može bez dogovora sa strancima ni običnog sekretara u nekom ministarstvu da postavi. Zato mu je ranije i nudila pomoć, kako zbog svojih strateških interesa, zbog interesa moćnih oligarha, tako i zbog ljubavi koje srpski narod oseća prema Rusiji, a Rusiji je, ma kako velika bila, ipak potreban svaki prijatelj u svetu u kome još uvek postoji samo jedna velika sila – SAD.\nRusija je nudila da otrgne i sebe i Srbiju iz ruku zapadnog okupatora a Vučić je tu pomoć samo deklerativno prihvatao pred svake izbore, pokušavao da zamaže oči i Rusima i Srbima kupujući nešto od ruskog naoružanja, a sve vreme, kao i svaki kolaboracionista radio i radi kako mu okupator naredi.\nSrbija je imala Milana Nedića za koga se možda može i naći po neko opravdanje što je bio sluga okupatora. Bio je rat, neke srpske živote je spasio i nije se sam nudio da to postane, fašisti su mu to ponudili…\nOvaj naš novi Nedić, iz Bugojna poreklom, sam se nudio modernim fašistima, sam poklanjao i davao i više nego što traže i ničije živote nije spasao, već ko zna koliki je broj žrtava njegove bezumne lažovske vladavine koje su pobegle iz zemlje, koliki je broj onih koji su od Vučićevih janjičarskih izvršitelja izbačeni na ulicu, koliko su umrli od gladi ili izvršili samoubistva ne mogavši da se psihički izbore sa beznađem u koje ih je fensi radikalska bitanga iz Jajinaca dovela.\nZato je za Srbiju i sve njene građane ova poseta Sergeja Lavrova verovatno jedna od najvažnijih po njenu budućnost.\nBude li Vučić prihvatio pruženu ruku i poslednju ponudu Rusije za preživljavanje Srbije a i njega samog, možemo se nadati koliko-tolikoj samostalnosti, nezavisnosti i nekom prosperitetu jer će doći do povlačenja i stranih nazovi investitora i nepotrebnih investicija, stranih zelenaških banaka i Srbija se kao država može okrenuti sebi, razvijanju svoje privrede i oslanjanju na svoj potencijal.\nBude li predsednik Srbije po starom običaju pričao, dogovarao i obećavao jedno a radio sve suprotno, što Rusija pretpostavlja i očekuje, definitivno ćemo izgubiti poslednju branu i oslonac da nas ne pretvore u Indijance, otmu još zemlje koliko im treba i sabiju u još manji rezervat od ovoga, gde ćemo se međusobno pljačkati i ubijati, jer nećemo imati ni šta da jedemo.\nPreživeće samo onaj ko na vreme pobegne.


Posle jedne polusezone provedene u Gazijantepu srpski krilni centar će ostati u tom turskom klubu, javlja Sport klub. Jelovac je prošlu sezonu počeo u Bambergu gde je bio do februara kada je prešao u Gazijantep kod bosanskohercegovačkog stručnjaka Nenada Markovića.\nJelovac je igrao dosta solidno za ekipu sa kojom je bio nadomak ulaska u polufinale turskog plej-ofa. Gazijantep je ispao 2-1 od Galatasaraja, a u toj seriji on je imao 13 poena u proseku. To je bio i generalno Stevanov prosek ove sezone u turskom klubu.\nOvaj krilni centar je i na širem spisku reprezentacije za Svetsko prvenstvo u Kini, a takođe je igrao nekoliko utakmica u kvalifikacijama za to takmičenje.


Google Docs sada omogućava reakcije pomoću emodžija - Report.rs\nGoogle Docs sada omogućava reakcije pomoću emodžija\nSaradnja ili kolaboracija je ključna odlika Google Docs servisa, a korisnicima je omogućeno da zajedno učestvuju u izmeni sadržaja, komentarima i drugom sadržaju. Sada je u komentare moguće dodati i reakcije putem emodžija.\n“Nova funkcija reakcija pomoću emodžija nudi manje formalnu alternativu za komentare, kako bi se izrazio stav korisnika o sadržaju dokumenta”, ističu iz kompanije Google u blog objavi za novu funkciju.\nNova opcija se pojavljuje kada obeležite tekst u dokumentu, dok se nalazite u “editing” modu. Nakon toga, videćete novu “add reaction” ikonicu sa smajlijem, koja omogućava da dodate emodžije u sekciju za obradu komentara.\nGoogle ističe da će korišćeni emodžiji biti deljeni preko Google chata, tako da sve preference i opcije podešene u jednoj aplikaciji će se preslikati na drugu.\nEmodži reakcije za Google Docs bi mogao biti lak način da se doda povratna informacija, ali one možda neće biti podobne za neka poslovna okruženja. Pored toga, korisnik ne može da onemogući funkciju i ne postoje Admin kontrole.\nFunkcija je zvanično dostupna od juče, a očekuje se da će proteći izvesno vreme dok ne postane dostupna svima (u zavisnosti od tipa domena i regiona).\nIzvor: B92, GOOGLE, Foto: Unsplash\nadd reaction dokument editing emodži funkcija Google Docs ikonica komentari kompanije korisnici korisnik opcije povratna informacija reakcije sadržaj servis


Proizvodna preduzeća, koja se svakodnevno suočavaju sa rastom cena sirovina, repromaterijala i finalnih proizvoda, energije i transporta, najvažnije poslovne izazove rešavaju povećavanjem efikasnosti, smanjivanjem troškova proizvodnje i unapređivanjem kvaliteta proizvoda.\nPridružite se uspešnim preduzećima koja su uspešno uvela koncept "optimizovane proizvodnje".\nKljučni rezultati projekata koje je implementirao Špica tim:\n.povećanje dodate vrednosti finalnog proizvoda,\n.povećanje efikasnosti zaposlenih i mašina,\n.smanjenje škarta, zastoja i nepotrebnih aktivnosti i povećanja angažmana.\nKod uvođenja koncepta optimizovane proizvodnje, Špica nudi sledeća rešenja:\nkontrola i sledljivost proizvoda i materijala\nPod rešenjima podrazumevamo, počev od onih najjednostavnijih, koja predstavljaju isporuku pojedinačne opreme za automatizaciju poslovnih procesa, poput bar-kod štampača, bar-kod skenera ili mobilnih računara, najčešće zajedno sa nekim od pratećih softverskih proizvoda, pa sve do implementacije sveobuhvatnih kompleksnih rešenja, poput upravljanja skladištima, uključujući, pored bar-kod i RF tehnologija, i tehnologiju upravljanje glasom, uz isporuku i instalaciju neophodne Wi-Fi infrastrukture. Nezaobilazna rešenja u svim preduzećima, pa tako i u proizvodnim, jesu i sistemi za upravljanje radnim vremenom i upravljanje sredstvima.\nOprema koja se upotrebljava u proizvodnji, mora biti prilagođena proizvodnom okruženju i ne sme ometati proizvodni proces. U ovom slučaju, posebnu pažnju je potrebno obratiti na sistem bezbednosti i njegovu praktičnu primeni. Mi vam nudimo specijalizovane mobilne terminale, skenere, bar-kod štampače, RFID opremu, sisteme planiranja i evidencije radnog vremena i kontrolu pristupa.\nSvu opremu možemo ugraditi u postojeće sisteme i preuzeti brigu o njihovom redovnom održavanju i snabdevanju potrošnim materijalom.\nSaradnjom sa našim klijentima stekli smo impresivan broj referenci u oblasti proizvodnje. Na sledećoj stranici su samo neke od referenci koje posedujemo.


Jeremić: Odnosi Beograda i Vašingtona u usponu\nMinistar inostranih poslova Srbije Vuk Jeremić boravio je danas u Vašingtonu, gde se sastao sa američkom državnom sekretarkom Hilari Klinton i drugim zvaničnicima.\nSekretarka Klinton i ministar Jeremić razgovarali su tridesetak minuta, a u fokusu su bili situacija u regionu i bilateralni odnosi dve zemlje.\n„Potpredsednik SAD Džozef Bajden u maju je imao produktivne sastanke u Beogradu i mogu da kažem da se bilateralni odnosi sa Srbijom odvijaju u pozitivnom smeru. Sa zadovoljstvom očekujem nastavak saradnje sa ministrom Jeremićem i vladom Srbije u mnogim oblastima od obostrane važnosti“, poručila je sekretarka Klinton pre razgoora.\nMinsitar Jeremić je izjavio da je izuzetno zadovoljan razgovorima koje je vodio u Vašingtonu, pre svega razgovorom sa državnom sekretarkom.\n„Odnosi Srbije i SAD su definitivno u usponu i očekujemo da 2010. bude još bolja godina za odnose između Beograda i Vašingtona. Srbija je ključni faktor stabilnosti u regionu Zapadnog Balkana, oko toga smo se saglasili i na današnjem sastanku, a odnos Beograda je element od presudnog značaja u ostvarivanju strateškog procesa integracija regiona i priključenje svih država Zapadnog Balkana Evropskoj porodici naroda“, rekao je Jeremić i dodao:\n„U 2009. godini smo pronašli način kako da izolujemo razlike, da ih ostavimo po strani, ja se nadam da ćemo u tom smislu biti uspešni i u 2010. Naravno ne postoji puna saglasnost između Beograda i Vašingtona kada je reč o svim pitanjima na Balkanu, ali ono što je najvažnije je da stojimo na istim pozicijama kada je reč o strateškom prioritetu, a to je integracija u Evropsku uniju. Nastavićemo da uživamo podršku Vašingtona u tom procesu i ja sam na kraju uputio poziv državnoj sekretarki da poseti Beograd. Ona je taj poziv prihvatila i ja se nadam da će ta poseta biti ostvarena u 2010. godini“.\nMinistar inostranih poslova Srbije naglasio je neophodnost dobrih odnosa sa Vašingtonom i izrazio optimizam u pogledu toga kada je reč o sledećoj godini.\n„Saradnju nastavljamo na polju ekonomije, nastavljamo saradnju na polju odbrane. Ovde je pre nedelju dana izuzetno uspešnu posetu imao ministar Šutanovac. 2010. će biti i godina intenziviranja naše bezbednosne saradnje, pogotova odnosa sa Nacionalnom gardom Ohaja“, zaključio je Jeremić, koji je pravo iz Stejt Departmenta otišao na aerodrom, i već večeras leti za Beograd.


Trka za prvo mesto na izbornim listićima – Zlatibor.News\n09/03/2016 ZlatiborNewsComments Off on Trka za prvo mesto na izbornim listićima\nDanas je u Čajetini počelo prikupljanje potpisa za predaju izbornih listi. Za prvo mesto na glasačkim listićima se bore Srpska napredna stranka i koalicija SNP-DSS-PUPS.\nPrikupljanje potpisa je u toku a odziv građana za obe liste je veliki. Za učešće na izborima za odbornike u Skupštini opštine Čajetina potrebno je da izbornu listu svojim potpisima podrži više od 200 građana.\nPredstavnici Srpske napredne stranke prikupljaju potpise u stranačkim prostorijama dok koalicija SNP-DSS-PUPS potpise prikuplja u prostorijama Partije ujedinjenih penzionera Srbije.\nPrikupljanje potpisa za listi SNP-DSS-PUPS\nTagged dss-snp-pups, izbori, izbori2016, prikupljanje potpisa za izborne liste, sns


OSM Televizija - Vlada Srpske danas o Energetskom bilansu za ovu godinu\nVlada Srpske danas o Energetskom bilansu za ovu godinu\nVlada Republike Srpske na sjednici koja je u toku razmatraće danas Nacrt zakona o izmjeni Zakona o Fondu za razvoj i zapošljavanje Republike Srpske, kao i Nacrt zakona o izmjeni Zakona o Fondu za upravljanje nekretninama i potraživanjima u vlasništvu Srpske.\nNa dnevnom redu je i informacija o Nacrtu zakona o elektronskim komunikacijama BiH, kao i informacija o spoljnotrgovinskom prometu Republike Srpske za period od januara do decembra 2017. godine.\nBiće razmatran i plan Energetskog bilansa Republike Srpske za 2018. godinu, te informacija o izradi sektorskih planskih dokumenata za period od 2018. do 2020. godine i inicijativa za pripremu paketa akcionih dokumenata za IPA dva za ovu godinu.\nMinistri bi trebalo da razmotre i informaciju o sprovođenju i mjera i aktivnosti iz Akcionog plana Republike Srpske za realizaciju preporuka Evropske komisije sa prvog Pododbora za poljoprivredu i ribarstvo između EU i BiH, saopšteno je iz Biroa Vlade Srpske za odnose s javnošću.\nNa sjednici će biti razmatran i izvještaj o realizaciji programa rada i finansijskog plana Agencije za mirno rješavanje radnih sporova za 2017. godinu, kao i plan rada za ovu godinu.\nJoš iz iste kategorije: « Dodik - Cvijanović: Čuvati tekovine odbrambeno-otadžbinskog rata Širom Srpske obilježavanje Dana boraca »


Večernje novosti\t14.01.2013 19:05\nGlavni štab ove terorističke grupacije zasedao je u Vučitrnu, svega desetak kilometara od severne Kosovske Mitrovice i od svojih baza na Bajgori, u podnožju Kopaonika, odakle planiraju da izvode terorističke akcije na severu Kosova.\nPukovnik ANA pod nadimkom Kačak, posle sastanka u Vučitrnu, rekao „da će definitivno ući u rat sa Srbijom, koja odbija da prizna da su Preševo, Medveđa i Bujanovac albanske teritorije koje niko ne sme da dirne“.\nPo nekim saznanjima međunarodnih snaga na Kosovu, ANA ima više hiljada članova. Uglavnom bivših pripadnika OVK, ali i podmlatka koji je angažovan i obučavan proteklih godina u prisustvu Kfora, Unmika i Euleksa.\nUz hitnu mobilizaciju članstva, GŠ ANA zahteva punu mobilnost svojih jedinica „u zaštiti albanske zemlje i nezavisnosti Kosova“.\nPred očima javnosti, sa oružjem na stolu i nad mapama sa rasporedom svojih snaga po operativnim zonama, oni su saopštili „da su njihovi snajperisti 24 sata u osmatranju“ i da su pred ovu mobilizaciju nabavili najsavremenije naoružanje, koje su prikazali na slikama.\n- Javite se na svoje zadatke! Niko samostalno, na svoju ruku i bez koordinacije ne sme da preduzme bilo kakvu akciju - kaže se u naredbi GŠ ANA, i podvlači: „Neka po dva specijalca budu spremna za svaku situaciju“.\nDirektno naređenje izdato je specijalnoj jedinici „Kobre“ da „rasporedi svoje snage u Preševskoj dolini i preduzme sve u zaštiti albanskog naroda protiv srpskog okupatora“. Tu vojnu grupaciju na sastanku GŠ ANA predstavljao je nepoznati general koji se takođe skrivao ispod maske.\nPosebno upozorenje upućeno je i kosovskim vlastima u Prištini, koje glasi: „Niko ne sme da trguje teritorijama nastanjenim Albancima“.\nZasad niko od međunarodnih predstavnika na Kosovu, koji su zaduženi za očuvanje mira i bezbednosti, nije reagovao na ovakvu otvorenu provokaciju ANA. Ćutali su, iako je nekadašnji šef Unmika Mihael Štajner proglasio ANA terorističkom organizacijom 2005. godine, nakon akcije postavljanja eksplozivne naprave na mostu u severnom delu Kosova.\nSada, kada otvoreno prete Srbima na severu Kosova, niko od zvaničnika Kfora i Euleksa nije se oglasio ni saopštenjem.


Policija pretresla prostorije lovačkog udruženja u Kotor Varošu | Moj Kotor Varoš\nHomeKotor VarošPolicija pretresla prostorije lovačkog udruženja u Kotor Varošu\nSlužbenici Policijske uprave Banjaluka pretresli su danas prostorije Lovačkog udruženja “Uzlomac” u Kotor Varošu.\n– Tom prilikom su oduzeta dva pečata Lovačkog udruženja “Uzlomac”, finansijski izvještaji, završni računi, ulazne fakture i drugi dokumenti u vezi sa poslovanjem Lovačkog udruženja “Uzlomac”. Navedeni predmeti će biti deponovani u Osnovni sud Kotor Varoš – rekli su u Policijskoj upravi Banjaluka.\nKako navodi Alternativna televizija pretresu je izvršen na osnovu prijave za zloupotrebu službenog položaja i ovlaštenja, pečata i prostorija Lovačkog udruženja “Uzlomac”, lažno predstavljanje, te falsifikovanje ili uništavanje službene isprave protiv bivšeg predsjednika Lovačkog udruženja “Uzlomac” Nedeljka Glamočaka.\nUz to će mu, prema nezvaničnim informacijama, na teret biti stavljeno i krivično djelo nepoštovanje mjera koje se odnose na zaštitu stanovništva od virusa korona zato što je sazvao sabor lovaca na kome je bilo 67 lovaca, dok je za nedjelju sazvao Skupštinu Lovačkog udruženja na koju je pozvano više od 70 lovaca.\nKriza u Lovačkom udruženju “Uzlomac” traje duže od godinu nakon što je Skupština udruženja smijenila Lamočaka i za predsjednika imenovala Milana Vasiljevića. Glamočak odbija da izvrši primopredaju dužnosti tvrdeći da su odluke Skupštine nezakonite, a do razrješenja ove situacije zabranjen je lov na području kojim gazduje “Uzlomac”.


Trener AEL-a: Delovali smo kao porodica : Nadlanu.com\nObjavljeno 9. avg 2012. / 09:14:05\n"Trener može da rizikuje, da mu zamisao prođe ili ne, ali velika je stvar kada sa pobedom napuštate teren protiv velikog kluba i navijači vam aplaudiraju, to je za mene velika stvar. Želim Partizanu mnogo uspeha u narednim utakmicama koje će ih, nadam se, odvesti u Ligu Evropa", rekao je Hristodolu posle pobede u Beogradu nad Partizanom sa 1:0.\nPOGLEDAJ VIDEO: Partizan - AEL 0:1\nAEL će igrati baraž za Ligu šampiona, dok će Partizan takmičenje nastaviti u kvalifikacijama za Ligu Evropa.\n"Pošto smo postigli gol i što nam je isključen igrač hteli smo da zadržimo rezultat. Jedan igrač je pokrivao drugog, bili smo kao prava porodica. Ne samo da smo zadržali 1:0 nego smo mogli dapostignemo još koji gol, posebno pred kraj utakmice", kazao je Hristodolu.\nTrener kiparske ekipe je istakao da je znao da će Partizan napasti njegov tim i da njegov klub neće uspeti u nameri da pobedi ako se samo bude branio.\n"Igrale su dve velike ekipe i rezultat je bio otvoren u obe utakmice. Izašli smo vrlo visoko jer smo znali da će Partizan da nas pritisne, da će tako igrati. Hteli smo da igramo fudbal, ali smo znali da nećemo uspeti ako budemo bili pasivni", istakao je Hristodolu.


FOTO DANA: U Trebinju zazidali otvor za topove na tvrđavi – mojKontakt portal – Radio Televizija Kontakt\nFOTO DANA: U Trebinju zazidali otvor za topove na tvrđavi\nSlika dana nam dolazi iz Trebinja gdje je u toku renoviranje i uljepšavanje zidina starog grada.\nRevnosnim meštarima ne odgovara kako izgleda otvor koji se koristio za topove, pa su odlučili da ga zazidaju i “uljepšaju” izgled zidina. Vjerovatno vodeći se idejom da više neće biti potrebno da topovi brane grad.\nTrebinjci se šale na račun novog izgleda zida, pa preovladavaju mišljenja da je to urađeno zbog propuha (starog srpskog neprijatelja) ali i savjeti da bi bilo dobro da sada odštampaju neki plakat i zaljepe na zazidani otvor.\nTrebinjski stari grad nastao je početkom XVIII vijeka na obali rijeke Trebišnjice. Današnji stari grad – Kastel nastao je od nekadašnjeg trgovačko-zanatskog centra na temeljima rimskog, srednjovjekovnog i turskog grada.\nFoto: Darko Kurtović\nAudi S8 Plus je jedan od najmoćnijih velikih automobila svih vremena i ovdje je to dokazao